title: ปฏิบัติการอันธิงคาเบิล

text:
แผนดังถูกนำเสนอให้กับคณะเสนาธิการของอังกฤษ แต่เนื่องมีกการคาดการณ์ไว้ว่าในวันที่ 1 กรกฎาคมซึ่งคาดว่าจะเกิดความขัดแย้งขึ้นกองกำลังโซเวียตในยุโรปและตะวันออกกลางจะมีอยู่ 2.5 ต่อ 1 ของกองกำลังสัมพันธมิตรเสนาธิการจึงไม่อนุมัติในการจัดกองกำลังอีกทั้งสหรัฐไม่เห็นด้วยกับการทำสงครามในยุโรปอีก จนในที่สุด 22 พฤษภาคม พ.ศ. 2488 ปฏิบัติการถูกยกเลิกไปเนื่องจาก "อันตรายเกินไป"
เพื่อตอบสนองสั่งของเชอร์ชิลล์ที่ 10 มิถุนายน พ.ศ. 2488 ตามรายงานเขียนว่า "จะต้องทำให้แน่ใจว่าเกาะอังกฤษจะมีการป้องกันพอรับสถานะการณ์กรณีที่เกิดสงครามกับรัสเซียในอนาคตอันใกล้นี้" กองกำลังสหรัฐกำลังย้ายไปอยู่ที่แปซิฟิกเพื่อวางแผนการรุกรานญี่ปุ่นและเชอร์ชิลล์กังวลว่าการลดกำลังสนับสนุนนี้จะทำให้สหภาพโซเวียตใช้ช่วงเวลานี้ในการคุมคามยุโรปตะวันตก รายงานสรุปว่าถ้าสหรัฐอเมริกามุ่งเน้นอยู่กับการยุทธในแปซิฟิก สหราชอาณาจักร มองว่า""นั้นเป็นเรื่องประหลาดใจมาก""


title: ปฏิบัติการอันธิงคาเบิล

text:
เจ้าหน้าที่วางแผนร่วมปฏิเสธความคิดของเชอร์ริลในการยึดเมืองหัวเขตฝั่งต่างๆทวีปยุโรปเนื่องจากไม่มีประโยชน์ในการปฏิบัติงาน มีการคาดการณ์ว่าอังกฤษจะใช้กองทัพอากาศและกองทัพเรือในการป้องกันและต่อต้านในการรุกรานถึงแม้ว่าจะมีการคาดการณ์อีกว่าอาจจะมีการโจมตีด้วยจรวดจากโซเวียตก็ตาม
เจ็ดวันไปแม่น้ำไรน์


title: ฮอนด้า เอ็นเอชเอ็กซ์

text: ฮอนด้า เอ็นเอสเอ็กซ์ () หรือที่ตีตลาดภายใต้ชื่อ แอคิวรา เอ็นเอสเอ็กซ์ () ในแถบอเมริกาเหนือ เป็น รถสปอร์ตสองแบบเครื่องวางกลาง (mid-engine) ผลิตโดย ฮอนด้า/แอคิวรา


title: ฮอนด้า เอ็นเอชเอ็กซ์

text: จุดเริ่มต้นของเอ็นเอสเอ็กซ์ย้อนกลับไปเมื่อ ค.ศ. 1984 เริ่มจากการออกแบบ เอชพี-เอ็กซ์ (Honda Pininfarina eXperimental) ซึ่งเป็นรถสปอร์ตเครื่อง 3.0 L V6 วางกลางขับเคลื่อนด้วยล้อหลัง ฮอนด้ามีความตั้งใจพัฒนาเพื่อก้าวข้ามหรือเทียบเท่าความสามารถเครื่องยนต์ V8 ของเฟอร์รารี่ในตอนนั้น โดยเพิ่มความน่าเชื่อถือในราคาที่ต่ำกว่า แนวคิดนี้ถูกพัฒนาจนกลายเป็น เอ็นเอส-เอ็กซ์ ที่ย่อมาจาก "New", "Sportscar" "eXperimental", แม้หลังการผลิตจะถูกใช้ชื่อว่า เอ็นเอสเอ็กซ์


title: ฮอนด้า เอ็นเอชเอ็กซ์

text: ฮอนด้า เอ็นเอสเอ็กซ์ถูกออกแบบโดยทีมซึ่งนำโดยหัวหน้านักออกแบบชื่อว่า มาซาฮิโตะ นากาโนะ และ หัวหน้าช่างกล ชิเงรุ อุเอฮาระ โดยได้ประโยชน์จากการออกแบบห้องนักบินของเอฟ-16 ไฟทิงฟอลคอนที่มีการใช้อากาศพลศาสตร์และการออกแบบที่ล้ำสมัย และยังได้รับคำแนะนำจากแชมป์โลกรถสูตรหนึ่งอย่าง อาอีร์ตง เซนนา ในการพัฒนาขั้นสุดท้าย


title: ฮอนด้า เอ็นเอชเอ็กซ์

text: เอ็นเอสเอ็กซ์กลายเป็นรถซึ่งผลิตเป็นจำนวนมากแบบแรกที่โครงรถผลิตจากอลูมิเนียมอัลลอยทั้งหมด ขับเคลื่อนโดยเครื่องยนต์ V6 3.0 L ที่ทำจากอลูมิเนียม และยังใช้ระบบVTEC (Variable Valve Timing and Lift Electronic Control) ที่ฮอนด้าพัฒนาขึ้นในช่วงคริสต์ทศวรรษ 1980 มีแบบเกียร์ธรรมดาแบบ 5 สปีด กับแบบเกียร์ออโต้ 4 สปีด


title: ฮอนด้า เอ็นเอชเอ็กซ์

text: เมื่อเดือนธันวาคม ค.ศ. 2007 ฮอนด้าประกาศแผนที่จะเปิดตัวรุ่นต่อของเอ็นเอสเอ็กซ์ภายในปี ค.ศ. 2010 บนฐานการออกแบบเครื่องวางหน้า V10 ของ แอคิวรา เอเอสซีซี (Advanced Sports Car Concept) แม้รถต้นแบบจะถูกทดลองผลิต เพียงหนึ่งปีต่อมา ฮอนด้าประกาศว่าแผนการผลิตถูกยกเลิกเนื่องจากสภาพเศรษฐกิจที่ซบเซา ในเดือนมีนาคม ค. ศ. 2010 ฮอนด้าประกาศเปิดตัว Honda HSV-010 GT มาแทนที่ เพื่อร่วมแข่งกันใน Japanese SuperGT Championship โดยรถคันนี้ไม่ได้ถูกผลิตเป็นรถที่สามารถขับได้บนถนนอย่างถูกกฎหมาย


title: ฮอนด้า เอ็นเอชเอ็กซ์

text: รายงานว่าฮอนด้ากลับมาพัฒนารถรุ่นต่อของเอ็นเอสเอ็กซ์กลับมาอีกครั้งในเดือนเมษายน ค.ศ. 2011 ฮอนด้าได้ประกาศแนวคิดเอ็นเอสเอ็กซ์รุ่นที่สองในเดือนธันวาคมปีเดียวกัน และเดือนต่อมาได้เปิดตัวในงานแสดงรถนานาชาติแห่งอเมริกาเหนือ 2012 (2012 North American International Auto Show) ภายใช้แนวคิว แอคิวรา เอ็นเอสเอ็กซ์


title: ฮอนด้า เอ็นเอชเอ็กซ์

text: แบบจำลองแบบที่ใช้ผลิตจริงถูกนำแสดงสามปีต่อมา ณ งานแสดงรถนานาชาติแห่งอเมริกาเหนือ 2015 เพื่อขายใน ค.ศ. 2016 แม้ใช้ชื่อเดิม ครั้งนี้ชื่อถูกแปลความหมายว่า "New Sports eXperience" ต่างจากรุ่นแรกที่ผลิตในประเทศญี่ปุ่น รุ่นที่สองถูกออกแบบและวางแผนใน เมืองแอรีส์วิลล์ รัฐโอไฮโอ ณ โรงงานผลิตฮอนด้า ออกแบบโดย Michelle Christensen และ หัวหน้าช่างกล Ted Klaus


title: ฮอนด้า เอ็นเอชเอ็กซ์

text: เอ็นเอสเอ็กซ์รุ่นใหม่เป็นรถสปอร์ตระบบไฮบริด ขับเคลื่อนโดยเครื่องยนต์ V6 twin-turbo และเครื่องยนต์ไฟฟ้าสามตัว ทั้งหมดให้แรงขับเคลื่อนเกือบ 600 แรงม้า โครงทำจากอลูมิเนียม เหล็กกล้าแบบแข็งแรงพิเศษ และวัสดุอื่น ๆ ที่ให้ความมั่นคงและมีน้ำหนักเบา


title: ฮอนด้า เอ็นเอชเอ็กซ์

text: รถคันแรกที่ถูกผลิตถูกประมูลโดย Barrett Jackson เมื่อวันที่ 29 มกราคม ค.ศ. 2016. Rick Hendrick เจ้าของทีม NASCAR ชนะการประมูลด้วยราคา หรือ กว่า 39 ล้านบาท เงินทั้งหมดที่ได้จากการประมูลถูกบริจาคให้การกุศล Hendrick เป็นผู้ขับเอ็นเอสเอ็กซ์รุ่นใหม่บนถนนเป็นคนแรกในรัฐโอไฮโอเมื่อวันที่ 27 พฤษภาคม ค.ศ. 2016 เอ็นเอสเอ็กซ์รุ่นใหม่ถูกขายเป็นครั้งแรกในสหรัฐอเมริกาเมื่อเดือนมิถุนายน ค.ศ. 2016


title: เรซินิเฟราท็อกซิน

text: เรซินิเฟราท็อกซิน () เป็นสารเคมีตามธรรมชาติ พบได้ใน "Euphorbia resinifera" พืชรูปร่างคล้ายกระบองเพชรที่หาได้ทั่วไปในประเทศโมร็อกโก และใน "Euphorbia poissonii" พบได้ในภาคเหนือของประเทศไนจีเรีย เป็นสารที่มีความรุนแรงหลายเท่าตัวเมื่อเปรียบเทียบกับแคปเซอิซิน สารประกอบที่พบได้ในพริก มีความเผ็ดร้อนอยู่ที่ระดับ 16 พันล้านสโกวิลล์ ซึ่งจัดว่ามีความรุนแรงกว่าแคปซิเอซินบริสุทธิ์ถึง 1000 เท่า


title: 1,4-ไดคลอโรเบนซิน

text: 1,4-ไดคลอโรเบนซีน (หรือ พาราไดคลอโรเบนซีน) () เป็นสารประกอบอินทรีย์ มีสูตรเคมีคือ CHCl มีลักษณะเป็นของแข็งไม่มีสี มีกลิ่นแรง ประกอบด้วยวงแหวนเบนซิน และ อะตอมคลอรีน 2 ตัว ซึ่งแทนที่อะตอมไฮโดรเจนทั้งสองฝั่งของวงแหวนเบนซิน


title: 1,4-ไดคลอโรเบนซิน

text: สารนี้มักใช้เป็นยาฆ่าเชื้อ ยาฆ่าแมลง และยาระงับกลิ่นกาย ซึ่งจะอยู่ในรูปของลูกเหม็น โดยเป็นการทดแทนสารเนฟทาลีนซึ่งนิยมใช้ในสมัยก่อนเนื่องจากสารนี้มีความไวไฟน้อยกว่า นอกจากนี้ยังใช้เป็นสารตั้งต้นของการผลิตโพลิเมอร์ "Polyphenylene sulfide"


title: ฮ่องกงแอร์ไลน์

text: ฮ่องกงแอร์ไลน์ (, ) เป็นสายการบินซึ่งมีฐานอยู่ที่ฮ่องกง มีสำนักงานใหญ่ตั้งอยู่ที่เขตตุงชุง (Tung Chung) และมีฐานการปฎิบัติการอยู่ที่ท่าอากาศยานนานาชาติฮ่องกง ก่อตั้งในปีค.ศ. 2006 โดยเป็นส่วนหนึ่งของกลุ่มบริษัท HNA Group


title: ฮ่องกงแอร์ไลน์

text: ฮ่องกงแอร์ไลน์ในปัจจุบันมีเครือข่ายครอบคลุมกว่า 30 เมือง รวมถึง โกลด์ โคสต์ ออคแลนด์ ปักกิ่ง เซี่ยงไฮ้ กรุงเทพ บาหลี ไทเป โซล โตเกียว ซัปโปะโระ โอกินาวา และรวมถึงเส้นทางบินใหม่ที่เพิ่งเริ่มในปีค.ศ. 2017 ไปยังแวนคูเวอร์ และลอส แอนเจลลิส โดยมีฝูงบินประจำการถึง 35 ลำ ซึ่งรวมถึง แอร์บัส เอ350-900 แอร์บัส เอ330-300s แอร์บัส เอ330-200s และ แอร์บัส เอ320 โดยมีอายุเฉลี่ยของอากาศยานประมาณ 5 ปี (ข้อมูล ณ เดือนกันยายน ค.ศ. 2017) มีเครื่องบินขนส่งสินค้าจำนวน 4 ลำ โดยใช้อากาศยานรุ่น แอร์บัส เอ330-200F


title: ฮ่องกงแอร์ไลน์

text: ฮ่องกงแอร์ไลน์มีข้อตกลงการบินโดยใช้รหัสเที่ยวบินร่วมกัน (Codeshare) กับสายการบินต่างๆ ดังนี้


title: ฮ่องกงแอร์ไลน์

text: ณ เดือนพฤศจิกายน ค.ศ. 2017 ฮ่องกงแอร์ไลน์ มีเครื่องบินรุ่นต่างๆ ประจำการดังนี้


title: ฮ่องกงแอร์ไลน์

text: สายการบินฮ่องกงแอร์ไลน์มีห้องรับรองพิเศษจำนวนสองแห่ง คือ Club Autus และ Club Bauhinia ซึ่งทั้งสองตั้งอยู่ที่ท่าอากาศยานนานาชาติฮ่องกง


title: ฮ่องกงแอร์ไลน์

text: Club Autus เปิดให้บริการตั้งแต่เดือนกันยายน ค.ศ. 2017 โดยตั้งอยู่ที่ชั้น 7 ของอาคาร MFC ซึ่งเป็นอาคารหลักสำหรับสายการบินฮ่องกงแอร์ไลน์ โดยมีความกว้างถึง 1400 ตารางเมตร และมีส่วนบริการอาหารและเครื่องดื่มที่ยาวที่สุดถึง 20 เมตร เมื่อเทียบกับห้องรับรองพิเศษของสายการบินอื่นๆ ภายในท่าอากาศยาน โดยแบ่งเป็นส่วน Premier Zone สำหรับผู้โดยสารชั้นหนึ่ง และ Business Zone สำหรับผู้โดยสารชั้นธุรกิจ โดยแบ่งเป็นสัดส่วนตามลักษณะการใช้งาน รวมถึงบริเวณพักผ่อนหย่อนใจ บริเวณสำหรับครอบครัว บริเวณจุดชมวิวทิวทัศน์ ซึ่งสามารถมองเห็นทิวทัศน์ของท่าอากาศยานยามพระอาทิตย์ตกดินแบบพาโนรามา


title: ฮ่องกงแอร์ไลน์

text: Club Bauhinia เปิดให้บริการตั้งแต่เดือนมิถุนายน ค.ศ. 2014 ตั้งอยู่ใกล้กับทางออกที่ 23 อาคาร 1 มีพื้นที่กว่า 506 ตารางเมตร และสามารถจุผู้โดยสารกว่า 120 คน ห้องรับรองพิเศษแห่งนี้ให้บริการเฉพาะผู้โดยสารชั้นธุรกิจ สมาชิกระดับสูง (Elite) ของ Fortune Wings Club และผู้โดยสารที่มีสิทธิใช้บริการของสายการบินพันธมิตร


title: ฮ่องกงแอร์ไลน์

text: อากาศยานเกือบทั้งหมดของสายการบินมีการติดตั้งระบบเอนเตอร์เทนเมนต์ในห้องโดยสารรุ่น AVOD และมีนิตยสารท่องเที่ยวและไลฟ์สไตล์ชื่อ "Aspire" ไว้สำหรับให้บริการผู้โดยสารในทุกที่นั่ง


title: เทศบาลตำบลหนองตำลึง

text: เทศบาลตำบลหนองตำลึง ตั้งอยู่ในเขตตำบลหนองตำลึง อำเภอพานทอง จังหวัดชลบุรี ห่างจากตัวเมืองชลบุรีประมาณ 10 กิโลเมตร และห่างจากตัวอำเภอพานทองประมาณ 11 กิโลเมตร


title: เทศบาลตำบลหนองตำลึง

text:
พื้นที่เทศบาลตำบลหนองตำลึง ถูกประกาศจัดตั้งเป็นสุขาภิบาลหนองตำลึงในวันที่ 25 ธันวาคม พ.ศ. 2519 และได้เปลี่ยนแปลงฐานะเป็น เทศบาลตำบลหนองตำลึง ในวันที่ 25 พฤษภาคม พ.ศ. 2542 มีพื้นที่ครอบคลุม 3 ตำบล 11 หมู่บ้าน จากนั้นในวันที่ 6 กันยายน 2547 ทางกระทรวงมหาดไทยได้ยุบองค์การบริหารส่วนตำบลหนองตำลึงเพื่อรวมเข้ากับกับเทศบาลตำบลหนองตำลึง ส่งผลให้เทศบาลตำบลหนองตำลึงมีพื้นที่ครอบคลุม 3 ตำบล 14 หมู่บ้าน
ปัจจุบันสำนักงานเทศบาลตำบลหนองตำลึง ตั้งอยู่เลขที่ 199 หมู่ที่ 3 ถนนศุขประยูร (ทางหลวงแผ่นดินหมายเลข 315) ตำบลหนองตำลึง อำเภอพานทอง จังหวัดชลบุรี 20160


title: เทศบาลตำบลหนองตำลึง

text: ตามคำบอกเล่าในพื้นที่ ที่มาของคำว่า "หนองตำลึง" นั้น มีความเชื่ออยู่ 2 แบบ คือ


title: เทศบาลตำบลหนองตำลึง

text: เทศบาลตำบลหนองตำลึงมีพื้นที่ทั้งหมด 24.50 ตารางกิโลเมตร (15,312.5 ไร่) มีอาณาเขตติดต่อกับพื้นที่ข้างเคียงดังนี้


title: เทศบาลตำบลหนองตำลึง

text:
ปัจจุบันเทศบาลตำบลหนองตำลึงมีพื้นที่ครอบคลุมทั้งสิ้น 3 ตำบล 14 หมู่บ้าน ดังนี้
"สำหรับหมู่ที่ 3 และหมู่ที่ 5 ของตำบลหนองกะขะ อยู่ในความรับผิดชอบของ อบต.หนองกะขะ และเปลี่ยนแปลงความรับผิดชอบเป็นเป็น อบต.พานทอง และอบต.พานทองหนองกะขะ ตามลำดับ"
"สำหรับหมู่บ้านอื่นอีก 8 หมู่บ้านของตำบลมาบโป่ง อยู่ในความรับผิดชอบของ อบต.มาบโป่ง"


title: เทศบาลตำบลหนองตำลึง

text: เทศบาลตำบลหนองตำลึง แบ่งเขตการปกครองออกเป็นชุมชนจำนวน 11 ชุมชน ดังนี้


title: เทศบาลตำบลหนองตำลึง

text: จากข้อมูลของกรมการปกครอง ประชากรปลายปี พ.ศ. 2560 มีจำนวนทั้งสิ้น 18,744 คน แบ่งเป็นชาย 9,258 คน และเป็นหญิง 9,486 คน มีจำนวนบ้านทั้งหมด 14,013 หลัง มีความหนาแน่นของประชากรเฉลี่ย 765 คนต่อตารางกิโลเมตร สามารถแยกออกเป็นพื้นที่ได้ดังนี้


title: เทศบาลตำบลหนองตำลึง

text: จากข้อมูลประชากรจะเห็นได้ว่า บางหมู่บ้านจะมีจำนวนบ้านมากกว่าจำนวนประชากร ทั้งนี้ เป็นเพราะมีประชากรแฝงจากต่างท้องที่มาเช่าอาศัยอยู่เป็นจำนวนมาก จากการย้ายถิ่นฐานเข้ามาทำงานในเขตนิคมอุตสาหกรรมอมตะนคร โดยมีบ้านในเขตเทศบาลจำนวนมากที่เป็นบ้านว่าง (ไม่มีรายชื่อผู้อาศัยในบ้าน) ซึ่งเป็นบ้านที่สร้างขึ้นเพื่อให้เช่าอาศัย ทั้งในรูปแบบของห้องแถว คอนโดมิเนียม หมู่บ้านจัดสรร และอาคารพาณิชย์ อีกทั้งยังมีบ้านที่ไม่มีเลขที่ที่ได้สร้างหรือต่อเติมอาคารจากเดิมและแบ่งให้เช่าอีกด้วย ส่งผลให้ประชากรในเขตเทศบาลตำบลหนองตำลึงนั้นมีประชากรแฝงไม่ต่ำกว่า 10,000 คน


title: เทศบาลตำบลหนองตำลึง

text: เดิมพื้นที่ในเขตเทศบาลตำบลหนองตำลึงมีลักษณะเป็นไร่นา แต่ปัจจุบันพื้นที่มีการเปลี่ยนแปลงไปเป็นพื้นที่อุตสาหกรรม พาณิชยการและที่อยู่อาศัย ส่งผลให้การประกอบอาชีพของประชากรเปลี่ยนแปลงไป โดยอาชีพหลักของประชากรในเขตเทศบาลมีดังนี้


title: เทศบาลตำบลหนองตำลึง

text: ในเขตเทศบาลตำบลหนองตำลึง มีธนาคารจำนวน 3 แห่ง ดังนี้


title: เทศบาลตำบลหนองตำลึง

text:
มีสถานศึกษาจำนวน 9 แห่ง ดังนี้
ประชากรในพื้นที่เทศบาลตำบลหนองตำลึง มีการใช้บริการสาธารณสุขในพื้นที่ ดังนี้


title: เทศบาลตำบลหนองตำลึง

text: ประชากรในเขตเทศบาล ส่วนใหญ่นับถือศาสนาพุทธ มีวัดในเขตเทศบาลจำนวนทั้งสิ้น 3 วัด


title: เทศบาลตำบลหนองตำลึง

text: ประชาชนในพื้นที่เทศบาลตำบลหนองตำลึง ใช้ไฟฟ้าจากการไฟฟ้าส่วนภูมิภาคอำเภอพานทอง โดยมีไฟฟ้าใช้ร้อยละ 100


title: เทศบาลตำบลหนองตำลึง

text: ประชาชนในพื้นที่เทศบาลตำบลหนองตำลึง ใช้น้ำประปาจากการประปาส่วนภูมิภาค สาขาพนัสนิคม แต่ยังไม่ครอบคลุมทุกพื้นที่ ในบางหมู่บ้านยังใช้ระบบประปาหมู่บ้านและแหล่งน้ำธรรมชาติอยู่


title: การรับรู้ความใกล้ไกล

text:
การรับรู้ความใกล้ไกล เป็นสมรรถภาพทางการเห็นในการมองโลกเป็น 3 มิติ และการเห็นว่าวัตถุหนึ่งอยู่ใกล้ไกลแค่ไหน
แม้เราจะรู้ว่าสัตว์ก็สามารถรู้สึกถึงความใกล้ไกลของวัตถุ (เพราะสามารถเคลื่อนไหวอย่างแม่นยำหรืออย่างสมควรตามความใกล้ไกล) แต่นักวิทยาศาสตร์ก็ไม่รู้ว่า สัตว์รับรู้ความใกล้ไกลทางอัตวิสัยเหมือนกันมนุษย์หรือไม่


title: การรับรู้ความใกล้ไกล

text:
ความใกล้ไกลจะรู้ได้จากตัวช่วย (cue) คือสิ่งที่มองเห็นต่าง ๆ
ซึ่งปกติจะจัดเป็น
ตัวช่วยที่เห็นด้วยตาเดียวสามารถให้ข้อมูลความใกล้ไกลแม้เมื่อไม่ได้ใช้สองตามอง โดยรวมหัวข้อต่าง ๆ ดังต่อไปนี้
การเห็นด้วยสองตาจะช่วยให้ข้อมูลความใกล้ไกลของทัศนียภาพ โดยกระบวนการรวมทั้ง


title: การรับรู้ความใกล้ไกล

text:
ในบรรดาตัวช่วยเหล่านี้ การเบนตาเข้าหากัน (Convergence) การปรับตาดูใกล้ไกล และขนาดที่คุ้นเคยเท่านั้นที่ให้ข้อมูลเกี่ยวกับความใกล้ไกลแบบสัมบูรณ์ คือบอกระยะทางได้
ส่วนตัวช่วยอย่างอื่น ๆ เป็นข้อมูลโดยเปรียบเทียบ คือ ช่วยบอกว่าวัตถุไหนอยู่ใกล้ไกลกว่ากัน
เช่น ความต่างที่สองตาจะให้ข้อมูลโดยเปรียบเทียบเท่านั้น เพราะว่า ขึ้นกับว่าตรึงตาอยู่ตรงที่ใกล้หรือไกล ขนาดความความต่างที่จอตาของวัตถุใกล้ไกลก็จะปรากฏต่าง ๆ กัน จึงทำให้รู้ขนาดโดยเปรียบเทียบเท่านั้น


title: การรับรู้ความใกล้ไกล

text:
สัตว์กินพืชในที่ราบเปิดส่วนมากโดยเฉพาะสัตว์กีบ จะไม่เห็นเป็นภาพเดียวด้วยสองตาเพราะมีตาอยู่ทางด้านข้าง
ซึ่งช่วยให้เห็นภาพปริทัศน์เป็นแพโนรามา เกือบ 360 องศารอบ ๆ ตัว จึงสามารถเห็นสัตว์ล่าเหยื่อที่เข้ามาหาได้ทุกด้าน
ส่วนสัตว์ล่าเหยื่อมักจะมีตาทั้งสองข้างมองไปข้างหน้า และเห็นเป็นภาพเดียวด้วยสองตา ซึ่งช่วยให้วิ่งตะครุบหรือเข้าโถมใส่เหยื่อ
ส่วนสัตว์ที่ใช้เวลาโดยมากในต้นไม้ก็เห็นเป็นภาพเดียวด้วยสองตาด้วย (เช่นบรรพบุรุษมนุษย์) จึงสามารถบอกความใกล้ไกลได้อย่างแม่นยำเมื่อกระโจนจากกิ่งต้นไม้สาขาหนึ่งไปยังอีกกิ่งหนึ่ง


title: การรับรู้ความใกล้ไกล

text:
แต่ก็มีนักมานุษยวิทยาเชิงกายภาพที่มหาวิทยาลัยบอสตันที่ไม่เห็นด้วยกับทฤษฎีนี้ โดยยกสัตว์ในต้นไม้อื่น ๆ ที่ไม่เห็นเป็นภาพเดียวด้วยสองตา รวมทั้งกระรอกและนกบางประเภท
และได้เสนอทฤษฎีอื่นแทนคือ Visual Predation Hypothesis (สมมติฐานการล่าเหยื่อด้วยตา) ซึ่งอ้างว่า บรรพบุรุษของไพรเมต (รวมทั้งของมนุษย์) เป็นสัตว์ล่าแมลงคล้ายกับทาร์เซียร์ ซึ่งอยู่ใต้ความกดดันทางการคัดเลือกเพื่อให้มีตามองไปข้างหน้าเหมือนกับสัตว์ล่าเหยื่ออื่น ๆ
เขายังใช้สมมติฐานนี้อธิบายมือของไพรเมตที่วิวัฒนาการขึ้นเป็นพิเศษ ซึ่งเขาเสนอว่า เป็นการปรับตัวเหมือนกับที่นกล่าเหยื่อใช้กรงเล็บเพื่อจับเหยื่อ


title: การรับรู้ความใกล้ไกล

text:
ภาพถ่ายแสดงทัศนมิติ ปกติจะเป็นภาพ 2 มิติที่แสดงความใกล้ไกลที่ไม่มีจริงในภาพ
นี่ต่างจากภาพจิตรกรรม ซึ่งอาจใช้คุณสมบัติทางกายภาพบางอย่างของสี เพื่อสร้างความนูนโค้งที่มีจริง ๆ และลักษณะแสดงใกล้ไกลอื่น ๆ
ส่วนกล้องดูภาพสามมิติและภาพยนตร์ 3 มิติ ใช้การเห็นเป็นภาพเดียวด้วยสองตาโดยให้คนดูมองภาพสองภาพที่สร้างจากมุมมองสองมุมที่ต่างกันเล็กน้อย


title: การรับรู้ความใกล้ไกล

text:
เซอร์ ชาลส์ วีทสโตน เป็นบุคคลแรกที่กล่าวถึงการรับรู้ความใกล้ไกลว่า มาจากการเห็นที่ไม่เหมือนกันของตาทั้งสองข้าง
แล้วต่อมาจึงประดิษฐ์กล้องมองภาพสามมิติ (สเตอริโอสโกป) ซึ่งเป็นอุปกรณ์ที่มีเลนส์สองอัน และแสดงภาพถ่ายสองภาพของทัศนียภาพเดียวกันแต่ต่างมุมกันเล็กน้อย
เมื่อมองด้วยสองตาผ่านเลนส์ทั้งสอง ก็จะทำให้รู้สึกถึงความใกล้ไกล


title: การรับรู้ความใกล้ไกล

text:
นักศิลป์ที่ได้ฝึกมาแล้วจะรู้ถึงวิธีต่าง ๆ ในการแสดงความใกล้ไกล (รวมทั้งสี ความพร่าลางเพราะทางไกล ทัศนมิติ และขนาดโดยเปรียบเทียบ) และใช้พวกมันเพื่อทำงานศิลป์ให้สมจริงมากขึ้น
ผู้ชมอาจจะรู้สึกเหมือนกับจะสามารถจับจมูกของคนที่อยู่ในภาพ (เช่นภาพวาดตนเองของแร็มบรันต์) หรือจับผลไม้ในรูป (เช่น ภาพแอปเปิลของเซซาน) หรือเหมือนกับจะสามารถเข้าไปในภาพวาดเพื่อเดิมชมต้นไม้และทัศนียภาพอื่น ๆ


title: การรับรู้ความใกล้ไกล

text: ส่วนรูปภาพแบบบาศกนิยมเป็นไอเดียที่รวมมุมมองหลาย ๆ มุมมองเข้าในภาพวาดเดียว เหมือนกับจะให้เห็นวัตถุที่อยู่ในรูปจากมุมมองต่าง ๆ


title: การเห็นเป็นภาพเดียวด้วยสองตา

text:
ในสาขาชีววิทยา การเห็นเป็นภาพเดียวด้วยสองตา
หมายถึงการเห็นด้วยสองตาที่สัตว์สามารถรับรู้ภาพ 3 มิติเป็นภาพเดียวจากสิ่งแวดล้อม
นักประสาทวิทยาคนหนึ่งได้กำหนดข้อดี 6 ประการในการมีสองตาเทียบกับตาเดียว คือ


title: การเห็นเป็นภาพเดียวด้วยสองตา

text:
ปรากฏการณ์ที่เกี่ยวเนื่องกับการมองด้วยสองตาอื่น ๆ รวมทั้งการบอกได้ว่า แสงมากระทบข้างไหนของตา (utrocular discrimination),
ความถนัดในการเล็งมองด้วยตาข้างใดข้างหนึ่งโดยเฉพาะ แม้ตาจะเปิดทั้งคู่ (ocular dominance),
การกำหนดทิศของวัตถุโดยอาศัยข้อมูลเฉลี่ยจากตาทั้งสอง (allelotropia),
การรวมภาพจากสองตาโดยเห็นเป็นภาพเดียวแม้แต่ละข้างจะเห็นต่างกัน
และการแข่งขันระหว่างสองตา คือการเห็นสลับกันระหว่างตาซ้ายขวา ถ้าภาพที่มาจากตาทั้งสองต่างกันจนไม่สามารถรวมเป็นภาพเดียวกันได้


title: การเห็นเป็นภาพเดียวด้วยสองตา

text:
การเห็นด้วยสองตาช่วยให้ทำกิจกรรมได้ดีขึ้นรวมทั้งการจับ การจับวัตถุที่โยน และการวิ่งเดิน
ทำให้สามารถเดินเข้าไปหาแล้วหลีกเลี่ยงอุปสรรคได้เร็วขึ้นอย่างมั่นใจ
จักษุแพทย์จะเป็นผู้ชำนาญเฉพาะทางเพื่อแก้ปัญหาการมองเห็นด้วยสองตา


title: การเห็นเป็นภาพเดียวด้วยสองตา

text: คำภาษาอังกฤษว่า "binocular" มาจากรากศัพท์ภาษาละตินสองคำ คือ "bini" แปลว่า คู่ และ "oculus" แปลว่า ตา


title: การเห็นเป็นภาพเดียวด้วยสองตา

text:
สัตว์บางชนิด ซึ่งปกติจะเป็นสัตว์ถูกล่าแต่ไม่เสมอไป จะมีตาอยู่ทางข้างทั้งสองของศีรษะเพื่อให้มีขอบเขตการเห็นกว้างที่สุด
สัตว์ตัวอย่างรวมทั้งกระต่าย ควาย และแอนทิโลปเป็นต้น
ในสัตว์เหล่านี้ ตาบ่อยครั้งจะสามารถขยับได้อย่างเป็นอิสระเพื่อเพิ่มขอบเขตการเห็น
นกบางชนิดสามารถมองเห็นได้รอบตัวถึง 360 องศาแม้จะไม่ขยับตาเลย


title: การเห็นเป็นภาพเดียวด้วยสองตา

text:
สัตว์บางชนิด ซึ่งปกติจะเป็นสัตว์ล่าเหยื่อแต่ไม่เสมอไป จะมีตาอยู่ด้านหน้าของศีรษะ ทำให้สามารถมองเห็นเป็นภาพเดียวด้วยสองตา ซึ่งลดขอบเขตการเห็นโดยแลกกับการเห็นเป็น 3 มิติ
ถึงกระนั้น ตาที่อยู่ด้านหน้าก็เป็นลักษณะสืบสายพันธุ์ที่ได้วิวัฒนาการมาอย่างพิเศษ ดังนั้น จึงมีกลุ่มสัตว์มีกระดูกสันหลังเพียง 3 กลุ่มที่ยังมีชีวิตอยู่และมีตาที่จัดว่าส่องไปข้างหน้าจริง ๆ รวมทั้งไพรเมต (รวมมนุษย์) สัตว์กินเนื้อ และนกล่าเหยื่อ (รวมทั้งนกอินทรีและเหยี่ยว)


title: การเห็นเป็นภาพเดียวด้วยสองตา

text:
มีสัตว์ล่าเหยื่อบางชนิด โดยเฉพาะที่ตัวใหญ่ เช่นวาฬสเปิร์มและวาฬเพชฌฆาต ซึ่งมีตาอยู่ที่ข้างทั้งสองของศีรษะ แต่ก็ยังเป็นไปได้ว่า พวกมันก็มีเขตลานสายตาที่เห็นด้วยตาทั้งสองเช่นกัน
นอกจากนั้น สัตว์ที่ไม่ใช่สัตว์ล่าเหยื่อ รวมทั้งค้างคาวผลไม้และไพรเมตจำนวนหนึ่ง ก็มีตาส่องไปทางด้านหน้าด้วย
สัตว์เหล่านี้มักจำเป็นต้องรู้ใกล้ไกลเป็นอย่างดี
ยกตัวอย่างเช่น การมองเห็นเป็นภาพเดียวด้วยสองตาจะทำให้สามารถจับผลไม้ที่ต้องการ หรือมองหาและจับกิ่งไม้ได้ดีขึ้น


title: การเห็นเป็นภาพเดียวด้วยสองตา

text:
ทิศทางหรือมุมมองของจุด ๆ หนึ่งในปริภูมิเทียบกับแนวมองตรงไปข้างหน้าจากตรงกลางศีรษะ เรียกตามภาษาอังกฤษว่า visual direction หรือ version
ส่วนมุมของแนวมองของตาทั้งสองซึ่งบรรจบอยู่ที่จุดตรึงตาข้างหน้าเรียกว่า absolute disparity, binocular parallax, vergence demand หรือแค่ vergence
ความสัมพันธ์ระหว่างตัวแปร 3 อย่างคือตำแหน่งของตาทั้งสอง version และ vergence จะกำหนดโดยกฎ Hering's law of visual direction
ในสัตว์ที่มีตามองไปข้างหน้า ตาทั้งสองมักจะขยับคู่กัน
การขยับตาอาจเป็นทางเดียวกัน (conjunctive) ที่เรียกว่า version eye movement โดยแบ่งเป็นประเภทต่าง ๆ รวมทั้ง
saccade, smooth pursuit, nystagmus, และ vestibulo-ocular reflex
หรืออาจไปในทางตรงกันข้าม (disjunctive) ที่เรียกว่า vergence eye movement
ความสัมพันธ์ระหว่างการขยับตาไปในทางเดียวกันหรือทางตรงกันข้ามกันในมนุษย์ (และในสัตว์ส่วนมาก) อธิบายได้โดยกฎ Hering's law of equal innervation


title: การเห็นเป็นภาพเดียวด้วยสองตา

text:
สัตว์บางชนิดสามารถใช้ตาได้ทั้งสองแบบ
ยกตัวอย่างเช่น นกเอี้ยงและนกกิ้งโครงมีตาทางด้านข้างซึ่งทำให้มีขอบเขตการเห็นกว้าง แต่ก็สามารถขยับตาทั้งสองด้วยกันไปทางด้านหน้าเพื่อมีส่วนที่เห็นร่วมกัน และทำให้เห็นภาพ 3 มิติ
อีกตัวอย่างที่หน้าทึ่งก็คือ
กิ่งก่าคาเมเลียนที่มีตาบนแป้นหมุน โดยแต่ละตาจะขยับขึ้นหรือลง ซ้ายหรือขวาได้อย่างเป็นอิสระ
แต่ก็ยังเล็งตาไปทางวัตถุเดียวกันเมื่อกำลังล่าเหยื่อได้ด้วย


title: การเห็นเป็นภาพเดียวด้วยสองตา

text:
การรวมข้อมูลจากตาทั้งสอง (Binocular summation)
เป็นกระบวนการที่ลดขีดเริ่มเปลี่ยนของการเห็นสิ่งเร้าเมื่อใช้ตาทั้งสองแทนตาข้างเดียว
มีปรากฏการณ์ที่เป็นผลหลายอย่างเมื่อเปรียบการเห็นด้วยสองตาเทียบกับการเห็นด้วยตาเดียว
การรวมภาพจากสองตาทางประสาท (Neural binocular summation) เกิดเมื่อสมรรถภาพการเห็นด้วยสองตาดีกว่า


title: การเห็นเป็นภาพเดียวด้วยสองตา

text:
การยับยั้งเหตุมองด้วยสองตา (Binocular inhibition) เกิดเมื่อสมรรถภาพการเห็นด้วยสองตาน้อยกว่าเมื่อมองด้วยตาข้างเดียว
ซึ่งแสดงนัยว่า ตาที่ไม่ดีจะมีผลต่อตาดี และมีผลต่อการเห็นโดยรวม
การรวมข้อมูลจากตาทั้งสองจะถึงขีดสูงสุดถ้าตาทั้งสองข้างดีพอกัน
ตาที่ดีไม่พอกันจะเห็นได้ดีลดลง
มีโรคตาต่าง ๆ ที่เกิดจากตาดีไม่เท่ากัน เช่น ต้อกระจกข้างเดียว (unilateral cataract) และตามัว
ปัจจัยที่มีผลต่อการรวมภาพจากตาทั้งสองรวมทั้งความละเอียดของภาพ (spatial frequency) จำนวนจุดจอประสาทตาที่ได้สิ่งเร้า และช่วงระหว่างเวลาที่เห็นสิ่งเร้า


title: การเห็นเป็นภาพเดียวด้วยสองตา

text: นอกจากการวมข้อมูลจากตาทั้งสองแล้ว ตาแต่ละข้างยังอาจมีผลต่อกันและกันด้วยกลไกอย่างน้อยอีก 3 อย่าง


title: การเห็นเป็นภาพเดียวด้วยสองตา

text:
ถ้าขอบเขตการเห็นของตาทั้งสองคาบเกี่ยวกัน มีโอกาสที่จะสับสนภาพของวัตถุเดียวกันที่มาจากตาซ้ายและขวา
ซึ่งสมองอาจจัดการโดยสองวิธี คือ การระงับภาพจากตาหนึ่ง (suppression) โดยสมองจะให้เห็นแค่ภาพเดียว หรือว่าการรวมภาพทั้งสองเป็นภาพเดียว
แต่ถ้าเห็นเป็นสองภาพ นี้เรียกว่าการเห็นภาพซ้อน


title: การเห็นเป็นภาพเดียวด้วยสองตา

text:
การรวมภาพจากตาทั้งสอง (ซึ่งภาษาอังกฤษเรียกอย่างสามัญว่า "binocular fusion") จะเกิดในปริภูมิรอบ ๆ จุดที่ตรึงตา
เป็นปริภูมิที่เรียกว่า Panum's fusional area
โดยวัตถุที่อยู่นอกปริภูมินี้ จะเห็นเป็นภาพซ้อน


title: การเห็นเป็นภาพเดียวด้วยสองตา

text:
เมื่อตาแต่ละข้างมองเห็นภาพของตัวเอง ๆ นอกเขตปริภูมิ Panum's fusional area การรวมวัตถุข้างนอกเข้ากับที่อยู่ข้างในก็จะเป็นไปไม่ได้
นี่สามารถเห็นได้เมื่อชี้วัตถุไกล ๆ ด้วยนิ้วมือ
ถ้าตรึงตาดูที่ปลายนิ้ว ก็จะเห็นรูปเดียว แต่จะเห็นวัตถุที่ไกลเป็นภาพซ้อน
ถ้าตรึงตาดูวัตถุที่อยู่ไกล ก็จะเห็นเป็นภาพเดียว แต่จะเห็นปลายนิ้วมือเป็นภาพซ้อน
เพื่อให้ชี้ได้ถูกต้อง ภาพที่มาจากตาข้างใดข้างหนึ่งต้องให้ความสำคัญมากกว่า (คือตาที่ถนัด) โดยไม่สนใจอีกข้างหนึ่ง (ตาที่ไม่ถนัด)
และตาที่สามารถเล็งมองวัตถุที่ไกลได้เร็วและตรึงอยู่ที่นั่น ก็จะเรียกว่า เป็นตาที่ถนัด (dominant eye)


title: การเห็นเป็นภาพเดียวด้วยสองตา

text:
ตาทั้งสองมีเขตการมองที่คาบเกี่ยวกันเพราะตาอยู่ที่ศีรษะด้านหน้า ไม่ใช่ด้านข้าง
เขตที่คาบเกี่ยวกันนี้ทำให้ตาแต่ละข้างมองเห็นวัตถุเดียวกันแต่ต่างมุมกันเล็กน้อย
เพราะความคาบเกี่ยวกันนี้ การเห็นเป็นภาพเดียวด้วยสองตาจึงทำให้สามารถรู้ความใกล้ไกล
เป็นความรู้สึกที่ได้เมื่อมองด้วยสองตาสำหรับคนที่มองเห็นด้วยสองตาได้เป็นปกติ
ภาพเดียวกันที่ตกลงที่จอตาทั้งสองข้างจะต่างกันเล็กน้อยเพราะตำแหน่งของตาที่ต่างกันบนศีรษะ
ความต่างที่สองตา (binocular disparity) เยี่ยงนี้จะให้ข้อมูลหลักอย่างหนึ่งแก่สมองเพื่อใช้คำนวณความใกล้ไกลของสิ่งที่เห็น


title: การเห็นเป็นภาพเดียวด้วยสองตา

text:
การเห็นเป็น 3 มิติมีปัจจัยสองอย่าง คือ ธรรมชาติของสิ่งเร้าที่ให้ข้อมูล 3 มิติ
และกระบวนการในสมองที่ประมวลข้อมูลนั้น
ระยะห่างระหว่างสองตาของผู้ใหญ่จะอยู่ที่ประมาณ 6.5 ซม.
ความต่างบนจอตา (Retinal disparity) ก็คือความห่างของภาพวัตถุต่าง ๆ ที่ตกลงบนจอประสาทตาด้านซ้ายและขวา ซึ่งให้ข้อมูลความใกล้ไกล
แต่เป็นความใกล้ไกลโดยเปรียบเทียบระหว่างวัตถุต่าง ๆ ไม่ใช่ความใกล้ไกลที่แม่นยำหรือสัมบูรณ์
วัตถุสองอย่างยิ่งใกล้กันเท่าไร ความต่างบนจอตาก็จะเล็กลงเท่านั้น
ถ้าวัตถุห่างกัน ความต่างบนจอตาก็จะใหญ่ขึ้น
ถ้าวัตถุอยู่ใกล้ไกลเท่ากัน ก็จะไม่มีความต่างที่จอตา


title: การเห็นเป็นภาพเดียวด้วยสองตา

text:
เพราะตาทั้งสองอยู่ในตำแหน่งที่ต่างกันของศีรษะ วัตถุที่มองซึ่งไม่ได้อยู่ที่จุดตรึงตราหรืออยู่บนผิว horopter จะมีทิศทางการเห็น (visual direction) ที่ต่างกันในตาแต่ละข้าง
แต่เมื่อภาพสองภาพที่มองเห็นด้วยตาเดี่ยว ๆ รวมเข้าด้วยกันเป็นภาพเดียว เป็นภาพที่เรียกว่าภาพไซคลอปส์ (Cyclopean image, ตามยักษ์ไซคลอปส์ที่มีตาเดียว) วัตถุที่ว่าก็จะมีทิศทางการเห็นอันใหม่ โดยทั่วไปจะเป็นค่าเฉลี่ยของทิศทางการเห็นจากแต่ละตา
ปรากฏการณ์นี้เรียกว่า allelotropia
ส่วนจุดเริ่มต้นของทิศทางการเห็นใหม่ (ที่มีจุดปลายที่วัตถุ) จะอยู่ประมาณระหว่างตาทั้งสอง ซึ่งเรียกว่า ตาไซคลอปส์ (cyclopean eye)
ตำแหน่งของตาไซคลอปส์ปกติจะไม่ได้อยู่ระหว่างตาทั้งสองพอดี แต่มักจะอยู่ใกล้ตาที่ถนัดมากกว่า


title: การเห็นเป็นภาพเดียวด้วยสองตา

text:
เมื่อมีภาพที่ต่างกันสองภาพแสดงให้ตาแต่ละข้างในเขตการเห็นเดียวกัน จะมีการรับรู้ภาพข้างหนึ่งพักหนึ่ง แล้วสลับไปยังอีกภาพหนึ่ง แล้วกลับไปอีกภาพหนึ่งเรื่อย ๆ ตราบที่ยังสนใจดูภาพอยู่
การสลับการรับรู้ระหว่างภาพจากสองตาเรียกว่า การแข่งขันระหว่างสองตา
มนุษย์มีสมรรถภาพจำกัดในการประมวลภาพหนึ่ง ๆ อย่างสมบูรณ์
จึงเป็นเหตุให้เกิดปรากฏการณ์นี้นี้


title: การเห็นเป็นภาพเดียวด้วยสองตา

text:
มีปัจจัยหลายอย่างที่มีผลต่อระยะเวลาที่เห็นภาพ ๆ หนึ่ง
รวมทั้งบริบท ความเปรียบต่าง การเคลื่อนไหว รายละเอียด และภาพเนกาทีฟ
งานวิจัยปี 2551 แสดงว่า สีหน้าอาจทำให้ใส่ใจรูปหนึ่ง ๆ เพิ่มขึ้น
เช่น เมื่อแสดงใบหน้าที่ออกสีหน้าที่ตาข้างหนึ่ง และแสดงใบหน้าที่สีหน้าเฉย ๆ อีกด้านหนึ่ง
ก็จะทำให้เห็นใบหน้าที่ออกสีหน้ามากกว่า หรือไม่เห็นใบหน้าที่มีสีหน้าเฉย ๆ เลย


title: การเห็นเป็นภาพเดียวด้วยสองตา

text:
เพื่อคงสภาพการเห็นเป็น 3 มิติโดยเป็นภาพเดียว ตาจะต้องเล็งมองได้อย่างถูกต้อง
กล้ามเนื้อตา 6 มัดเป็นตัวควบคุมตำแหน่งของตาในเบ้าตา
ความยาวที่ต่างกัน จุดยึดที่ต่างกัน หรือกำลังที่ต่างกันของกล้ามเนื้อมัดเดียวกันในสองตาแม้เพียงเล็กน้อย อาจทำให้ตาข้างหนึ่งมักหมุนไปยังตำแหน่งในเบ้าตาที่ไม่สอดคล้องกับอีกข้างหนึ่ง โดยเฉพาะเมื่อเหนื่อย
ซึ่งเรียกว่า ตาเหล่แฝง (phoria)
และอาจปรากฏถ้าทดสอบโดยปิดตาข้าหนึ่ง (cover-uncover test)


title: การเห็นเป็นภาพเดียวด้วยสองตา

text:
เมื่อตรวจโดยวิธีนี้ ให้ดูตาทั้งสองของคนที่จะตรวจ
ให้ปิดตาข้างหนึ่งด้วยการ์ด
แล้วให้บุคคลนั้นมองปลายนิ้วของคุณ
โดยให้เปลี่ยนตำแหน่งของนิ้ว
นี่เพื่อล้มรีเฟล็กซ์ที่ปกติจะปรับตาที่ปิดให้ไปในตำแหน่งที่ถูกต้อง
เมื่อหยุดขยับมือและนิ้ว ให้เปิดตาของบุคคลนั้นแล้วดูตา


title: การเห็นเป็นภาพเดียวด้วยสองตา

text:
คุณอาจจะเห็นมันเปลี่ยนตำแหน่งอย่างรวดเร็วจากตาเหล่ออกหรือเข้า ไปสู่ตำแหน่งที่ถูกต้อง
ถ้าตาที่ปิดขยับเข้าจากการเบนออก บุคคลนี้มี exophoria (ตาเหล่ออกแฝง)
ถ้าขยับออกจากการเบนเข้า บุคคลนี้มี esophoria (ตาเหล่เข้าแฝง)
ถ้าตาไม่ขยับเลย บุคคลนี้มีตาปกติ (orthophoria)
คนโดยมากจะมีตาเหล่แฝงไม่เข้าก็ออกบ้าง
ซึ่งเป็นเรื่องปกติ


title: การเห็นเป็นภาพเดียวด้วยสองตา

text:
ถ้าเปิดตาแล้วตาขยับลง บุคคลมีตาเหล่ขึ้นแฝง (hyperphoria) ถ้าตาขยับขึ้น บุคคลมีตาเหล่ลงแฝง (hypophoria)
ตาเหล่แฝงในแนวตั้งเช่นนี้มีน้อยมาก
ยังเป็นไปได้ด้วยที่ตาที่เปิดจะขยับโดยหมุนในเบ้าตา
แต่ตาเหล่หมุนแฝง (cyclophoria) เช่นนี้ปกติจะไม่เห็นด้วยการทดสอบวิธีนี้
และเป็นอะไรที่เกิดน้อยกว่ายิ่งกว่าตาเหล่ขึ้นลงแฝง


title: การเห็นเป็นภาพเดียวด้วยสองตา

text:
วิธีการทดสอบนี้ยังสามารถใช้ตรวจโรคมองด้วยสองตาที่เป็นปัญหายิ่งขึ้น คือ ตาเหล่แบบชัดแจ้ง
เบื้องต้น ผู้ตรวจจะดูตาแรกเมื่อปิดตาที่สอง
ถ้าตาขยับจากเบนออกเป็นเบนเข้า บุคคลนั้นมีตาเหล่ออก (exotropia, wall-eyed)
ถ้าตาขยับจากเบนเข้าเป็นเบนออก บุคคลนั้นมีตาเหล่เข้า (esotropia, cross-eyed)
ทั้งสองเป็นตาเหล่ที่อาจเกิดร่วมกับตามัว


title: การเห็นเป็นภาพเดียวด้วยสองตา

text:
แม้อาการตามัวจะมีนิยามที่ต่าง ๆ กัน
แต่นิยามซึ่งสามัญที่สุดก็แสดงว่า ตามัวเป็นอาการของตาข้างเดียวซึ่งมองเห็นแย่กว่า 20/20 โดยไม่ปรากฏเหตุทางโครงสร้างร่างกายหรือโรค
และจะเกิดร่วมกับอาการต่อไปนี้ก่อนถึงอายุ 6 ขวบ คือ
amblyogenic anisometropia, ตาเหล่เข้าหรือออกข้างเดียวเป็นประจำ (constant unilateral esotropia or exotropia), amblyogenic bilateral isometropia, ตาเอียงสองข้างหรือข้างเดียวเหตุตามัว (amblyogenic unilateral or bilateral astigmatism), image degradation
ถ้าตาที่ปิดเป็นตาซึ่งไม่มัว ตาที่มัวก็จะเป็นตาเดียวที่บุคคลนั้นเห็น
และอาการตาเหล่จะปรากฏเมื่อคนไข้ขยับตาเพื่อมองนิ้วของผู้ตรวจ
นอกจากนั้น ยังมีตาเหล่ขึ้น (hypertropia) ตาเหล่ลง (hypotropia) และตาเหล่หมุน (cyclotropia)


title: การเห็นเป็นภาพเดียวด้วยสองตา

text: ความผิดปกติเนื่องกับการเห็นด้วยสองตารวมทั้ง


title: การเห็นเป็นภาพเดียวด้วยสองตา

text:
ความผิดปกติเนื่องกับการมองด้วยสองตาเป็นโรคตาที่สามัญที่สุดกลุ่มหนึ่ง
ซึ่งปกติจะสัมพันธ์กับอาการต่าง ๆ เช่นปวดหัว ตาล้า/ตาเพลีย (asthenopia) ปวดตา เห็นไม่ชัด และการเห็นภาพซ้อนเป็นบางครั้งบางคราว


title: การเห็นเป็นภาพเดียวด้วยสองตา

text:
คนไข้ที่มาหาจักษุแพทย์ประมาณ 20% จะมีความผิดปกติเนื่องกับมองด้วยสองตา
วิธีวินิจฉัยที่มีประสิทธิผลมากที่สุดก็คือ การตรวจการเบนของตาเมื่อมองใกล้ ๆ (near point of convergence test, NPC)
เมื่อตรวจด้วย NPC แพทย์จะขยับวัตถุที่ให้มอง เช่นนิ้ว เข้าไปใกล้ ๆ หน้าของคนไข้จนกระทั่งเห็นว่า ตาได้ได้เบนออกหรือคนไข้เริ่มเห็นภาพซ้อน


title: การเห็นเป็นภาพเดียวด้วยสองตา

text:
จนกระทั่งถึงระดับหนึ่ง ระบบการเห็นจะสามารถชดเชยการเห็นที่ไม่เหมือนกันของตาทั้งสองข้าง
แต่ถ้าปัญหาการมองด้วยสองตามากเกิน เช่น ระบบต้องปรับตัวให้เข้ากับการเบี่ยงเบนของตาไม่ว่าจะเป็นแบบแนวนอน แนวตั้ง แบบหมุน หรือการเห็นขนาดวัตถุไม่เหมือนกันของตาทั้งสองข้าง (aniseikonic) มากเกินไป
ก็จะทำให้ไม่เห็นเป็นภาพเดียวด้วยสองตา และโดยที่สุดจึงทำให้ตาเหล่หรือทำอาการตาเหล่ให้แย่ลง


title: Horopter

text:
ในการศึกษาเรื่องการเห็นเป็นภาพเดียวด้วยสองตา horopter หมายถึงเส้น/ผิว ที่จุดต่าง ๆ ทั้งหมดซึ่งอยู่บนเส้น/ผิวนั้น จะมองเห็นเป็นจุดเดียวด้วยตาทั้งสองเมื่อไม่ขยับ
อีกอย่างหนึ่ง หมายถึงผิว (ในจินตนาการ) ที่วิ่งผ่านจุดตรึงตา ภาพที่เกิดจากสิ่งเร้าที่ปรากฏบนผิวนี้ จะตกลงที่จุดซึ่งสอดคล้องกันของจอตาทั้งสอง
วัตถุที่ปรากฏบนผิวนี้ จะปรากฏว่าใกล้ไกลเท่ากัน ยกตัวอย่างเช่น ถ้ามองผู้หญิงเป็นจุดตรึงตา และมีต้นไม้ที่อยู่ติดกับผิวจินตนาการ (horopter) ที่วิ่งผ่านจุดตรึงตา ผู้หญิงและต้นไม้จะปรากฏว่าอยู่ไกลเท่ากันจากผู้ดู
ภาพที่ปรากฏนอกผิวนี้ อาจปรากฏเป็นภาพซ้อน
ปรากฏการณ์นี่สามารถเห็นได้เมื่อชี้วัตถุที่อยู่ไกลด้วยนิ้ว ถ้าตรึงตาดูที่ปลายนิ้ว ก็จะเห็นนิ้วนิ้วเดียว แต่จะเห็นวัตถุที่ไกลเป็นภาพซ้อน ถ้าตรึงตาดูวัตถุที่อยู่ไกล ก็จะเห็นเป็นภาพเดียว แต่จะเห็นปลายนิ้วมือเป็นภาพซ้อน


title: การเห็นภาพซ้อน

text:
การเห็นภาพซ้อน หรือ การเห็นซ้อนสอง
เป็นการเห็นภาพสองภาพของวัตถุเดียวกัน ที่อาจซ้อนกันตามแนวนอน แนวตั้ง แนวเฉียง หรือแนวหมุน
และปกติเป็นผลของความพิการของกล้ามเนื้อตา (extraocular muscles, EOMs) คือตาทั้งสองทำงานได้ดีแต่ไม่สามารถหันไปที่เป้าหมายได้อย่างถูกต้อง
โดยกล้ามเนื้อตาอาจมีปัญหาทางกายภาพ มีโรคที่แผ่นเชื่อมประสาทสั่งการและกล้ามเนื้อ (neuromuscular junction) มีโรคที่เส้นประสาทสมอง (เส้น 3, 4, และ 6) ที่สั่งการกล้ามเนื้อ และเป็นบางครั้ง มีปัญหาเกี่ยวกับวิถีประสาท supranuclear oculomotor หรือการบริโภคสิ่งที่เป็นพิษ


title: การเห็นภาพซ้อน

text:
การเห็นภาพซ้อนอาจเป็นอาการปรากฏแรก ๆ ของโรคทั่วร่างกาย โดยเฉพาะที่เกี่ยวกับระบบกล้ามเนื้อและประสาท
และอาจทำการทรงตัวของร่างกาย การเคลื่อนไหว และการอ่านหนังสือ ให้พิการ


title: การเห็นภาพซ้อน

text:
ขั้นแรกในการวินิจฉัยอาการนี้ บ่อยครั้งก็เพื่อกำจัดประเภทใดประเภทหนึ่งจากสองประเภท (ซึ่งคนไข้อาจมีทั้งสอง)
โดยปิดตาทีละข้างเพื่อตรวจดูว่า แต่ละข้างมีอาการอะไรเดี่ยว ๆ บ้าง


title: การเห็นภาพซ้อน

text:
การเห็นภาพซ้อนด้วยสองตาเป็นผลของตาเหล่ คือตาซึ่งไม่มองไปที่เดียวกันไม่ว่าจะเป็นแบบเหล่เข้า (esotropia) หรือเหล่ออก (exotropia)
คือ ในขณะที่รอยบุ๋ม (fovea) ของตาข้างหนึ่งจ้องดูที่วัตถุเป้าหมาย รอยบุ๋มอีกข้างหนึ่งกลับเล็งไปที่อื่น ๆ ดังนั้น ภาพจากวัตถุเป้าหมายจึงตกลงที่บริเวณจอตานอกรอยบุ๋ม


title: การเห็นภาพซ้อน

text:
สมองจะคำนวณทิศทางของวัตถุ (visual direction) ขึ้นอยู่กับตำแหน่งจอตาที่ภาพตกลงเทียบกับรอยบุ๋ม
ภาพที่ตกลงที่รอยบุ๋มจะมองว่าอยู่ข้างหน้าตรง ๆ ในขณะที่ภาพซึ่งตกลงนอกรอยบุ๋มจะมองว่าอยู่ไปทางด้านบน ด้านล่าง ด้านขวา หรือด้านซ้าย ขึ้นอยู่กับบริเวณจอภาพที่ได้รับภาพ
ดังนั้น เมื่อตามองไม่ตรง สมองจะเห็นภาพสองภาพของวัตถุเดียว เพราะวัตถุมีภาพตกลงที่บริเวณจอตาที่ไม่ลงรอยและต่างกันของจอตาทั้งสอง แล้วจึงมีผลเป็นการเห็นภาพซ้อน


title: การเห็นภาพซ้อน

text:
สหสัมพันธ์ของบริเวณต่าง ๆ โดยเฉพาะในจอตาข้างหนึ่ง กับบริเวณเดียวกันของตาอีกข้างหนึ่ง เรียกว่า ความสอดคล้องกันของจอตา (retinal correspondence)
แต่ความสัมพันธ์นี้ก็เป็นเหตุต่ออาการที่เกี่ยวข้องกันคือการเห็นภาพซ้อนด้วยตาทั้งสอง (binocular diplopia)
โดยปกติแล้ว เพราะภาพจากรอยบุ๋มจอตาข้างหนึ่งจะสอดคล้องกับของตาอีกข้างหนึ่ง สมองจึงแสดงภาพที่ตกลงที่รอยบุ๋มว่าอยู่ในตำแหน่งเดียวกันในปริภูมิ
ดังนั้น เมื่อตามองไม่ตรง วัตถุที่ต่างกัน (ซึ่งจริง ๆ อยู่ในตำแหน่งต่างกัน) จึงสามารถเห็นได้ว่าอยู่ในที่เดียวกัน
เป็นปรากฏการณ์ที่เรียกว่า การเห็นสับสน (visual confusion)


title: การเห็นภาพซ้อน

text:
ทั่วไปแล้ว สมองจะป้องกันไม่เห็นภาพซ้อน
สมองบางครั้งอาจไม่สนใจภาพที่มาจากตาข้างหนึ่ง
เป็นกระบวนการที่เรียกว่า suppression (การระงับ)
สมรรถภาพในการระงับมักจะพบโดยเฉพาะในวัยเด็กที่สมองยังกำลังพัฒนาอยู่
ดังนั้น เด็กตาเหล่เกือบทั้งหมดจะไม่บ่นถึงการเห็นภาพซ้อน เทียบกับผู้ใหญ่ตาเหล่ที่เกือบทั้งหมดจะรายงานว่ามีอาการ


title: การเห็นภาพซ้อน

text:
แม้ความสามารถเช่นนี้ดูเหมือนจะดีกับการปรับตัวให้เข้ากับตาเหล่ในเด็ก แต่จริง ๆ นี่จะกันตาที่มีปัญหาไม่ให้พัฒนาได้อย่างถูกต้องแล้วเป็นผลให้เกิดตามัว
ผู้ใหญ่บางคนก็สามารถระงับการเห็นภาพซ้อนได้ด้วย แต่จะไม่เท่ากับเด็กและใช้เวลานานกว่าก่อนจะทำได้ และดังนั้น จึงไม่เสี่ยงต่อความพิการทางการเห็นอย่างถาวรเท่ากับเด็ก


title: การเห็นภาพซ้อน

text: การเห็นภาพซ้อนในบางกรณีจะหายไปเองโดยไม่ต้องรักษา แต่ในกรณีอื่น ๆ เหตุที่ทำให้เห็นภาพซ้อนจะคงอยู่


title: การเห็นภาพซ้อน

text: คนไข้บางคนที่เห็นภาพซ้อน คือไม่เห็นเป็นภาพเดียวด้วยสองตาโดยไม่ระงับภาพที่มาจากตาอีกข้างหนึ่ง อาจขยับตาแบบกระตุก ๆ ที่ไม่ปกติใกล้จุดที่ตรึงตา (เช่นในคนไข้ Horror fusionis)


title: การเห็นภาพซ้อน

text:
การเห็นภาพซ้อนยังสามารถเกิดเมื่อมองด้วยตาข้างเดียว
ซึ่งเรียกว่า การเห็นภาพซ้อนด้วยตาข้างเดียว (monocular diplopia) หรือถ้าคนไข้เห็นมากกว่าสองภาพก็อาจเรียกว่า การเห็นภาพหลายภาพด้วยตาข้างเดียว (monocular polyopia)
แม้จะมีโอกาสบ้างว่า อาการจะมีเหตุที่ร้ายแรง แต่ก็ยังมีโอกาสน้อยกว่าการเห็นภาพซ้อนด้วยตาสองข้าง
การวินิจฉัยแยกแยะของการเห็นภาพหลายภาพรวมทั้งกระจกตารูปกรวย (keratoconus) เลนส์ตาที่ไม่สามารถปรับได้เต็มที่ (subluxation of the lens) ความผิดปกติทางโครงสร้างของตา รอยโรคในเปลือกสมองส่วนการเห็นด้านหน้า หรือโรคอื่น ๆ (non-organic conditions)
แต่แบบจำลองนำแสงแบบเลี้ยวเบน (diffraction-based) ก็แสดงว่า ความผิดปกติในการนำแสงต่าง ๆ โดยเฉพาะสายตาเอียง ก็ทำให้เกิดอาการนี้ได้ด้วย


title: การเห็นภาพซ้อน

text:
การเห็นภาพซ้อนด้วยสองตาแบบชั่วคราวอาจเกิดเพราะเมาเหล้า หรือเพราะความบาดเจ็บต่อศีรษะเช่นการกระทบกระเทือน ดังนั้น ถ้าการเห็นเป็นภาพซ้อนไม่หายเร็ว คนไข้ควรจะหาจักษุแพทย์ให้เร็วที่สุด
การเห็นภาพซ้อนด้วยสองตาแบบชั่วคราวยังอาจเป็นผลข้างเคียงของเบ็นโซไดอาเซพีน หรือสารโอปิออยด์ โดยเฉพาะถ้าใช้ในขนาดเกินกว่าเพื่อรักษา นอกจากนั้น ยังเป็นผลของยากันชักเฟนิโทอิน Zonisamide หรือ Lamotrigine, ยานอนหลับ Zolpidem, ยาระงับความรู้สึกแบบดิสโซซิเอตีฟคีตามีน, และยาแก้ไอ Dextromethorphan
การเห็นภาพซ้อนชั่วคราวอาจมีเหตุจากความเหนื่อย กล้ามเนื้อตาล้า หรือตั้งใจทำให้เกิด
ถ้าการเห็นภาพซ้อนปรากฏพร้อมกับอาการอื่น ๆ เช่น ความล้า หรือความเจ็บปวดไม่ว่าจะเป็นแบบฉับพลันหรือเรื้อรัง คนไข้ควรจะหาจักษุแพทย์ให้เร็วที่สุด


title: การเห็นภาพซ้อน

text:
คนบางคนสามารถแยกการทำงานของตาออกได้โดยตั้งใจ ไม่ว่าจะโดยมองอะไรที่ใกล้ ๆ (ทำให้ตาเหล่เข้า) หรือโดยปล่อยตาไม่ตรึงตาที่อะไร
นอกจากนั้นแล้ว การมองวัตถุที่อยู่หลังอีกวัตถุหนึ่ง วัตถุหน้าสุดจะเห็นเป็นภาพซ้อน ยกตัวอย่างเช่น เมื่อยกนิ้วขึ้นข้างหน้าขณะที่อ่านข้อความจากจอภาพคอมพิวเตอร์
ในกรณีเหล่านี้ การเห็นภาพซ้อนจึงไม่มีอันตราย และอาจทำให้สนุก
การปล่อยตาเช่นนี้ จะทำให้เห็นภาพ 3 มิติบางอย่างได้


title: การเห็นภาพซ้อน

text: คนหลายคนที่เห็นปกติสามารถเห็นภาพซ้อนด้วยตาข้างเดียวอย่างตั้งใจได้ เช่นที่ทำในการทดลองแบบไม่ให้ตรึงตาและใช้ภาพเส้นที่มีความเปรียบต่างต่าง ๆ กันมาก


title: การเห็นภาพซ้อน

text:
การเห็นภาพซ้อนมีเหตุหลายหลากที่เกี่ยวกับตา การติดเชื้อ ภูมิต้านตนเอง ประสาท และเนื้องอก
วิธีการรักษาการเห็นภาพซ้อนด้วยสองตาจะขึ้นอยู่กับเหตุ
แพทย์ก่อนอื่นจะต้องพยายามกำหนดและรักษาเหตุของอาการ
การรักษาอาจรวมการฝึกตา
การปิดตาด้วยผ้า
การใส่แว่นปริซึม
และในกรณีที่รุนแรง การผ่าตัด
หรือการฉีดโบทูลินั่ม ท็อกซินเพื่อแก้ปัญหากล้ามเนื้อตา


title: การเห็นภาพซ้อน

text: ถ้ารักษาไม่ได้ อาจจะใช้วิธีสุดท้ายเป็นการบังลานสายตาบางส่วนของคนไข้


title: Orthoptics

text:
Orthoptics เป็นวิชาชีพที่เกี่ยวกับการดูแลรักษาตาโดยเน้นการวินิจฉัยและการบริหารโดยไม่ผ่าตัดซึ่งอาการตาเหล่ ตามัว/ตาขี้เกียจ และความผิดปกติในการเคลื่อนไหวตาอื่น ๆ
คำภาษาอังกฤษว่า "orthoptics" มาจากคำภาษากรีกโบราณ คือ ὀρθός (orthos) แปลว่า "ตรง"
และ ὀπτικός (optikοs) แปลว่า "เกี่ยวกับการเห็น" เป็นอาชีพที่มักเกี่ยวกับการควบคุมกล้ามเนื้อตาหรือการหักเหแสงของตา
ในบางประเทศเมื่อได้รับการฝึกโดยเฉพาะ ผู้ทำวิชาชีพอาจตรวจติดตามโรคตาบางชนิด เช่น ต้อหิน ต้อกระจก และโรคจอตาเหตุเบาหวานเป็นต้น


title: Orthoptics

text:
สำหรับเด็ก มีหลักฐานว่า orthoptics อาจมีประสิทธิผลในการรักษาตาเบนเข้าไม่เพียงพอ (convergence insufficiency) ได้ดีกว่าให้ฝึกบริหารตาเองที่บ้าน
ส่วนในผู้ใหญ่ หลักฐานไม่เสมอต้นเสมอปลาย


title: ความสอดคล้องกันของจอตา

text:
ความสอดคล้องกันของจอตา
เป็นความสัมพันธ์แบบจับคู่ตามธรรมชาติระหว่างเซลล์ของจอตาทั้งสองข้างของมนุษย์
คือภาพจากวัตถุเดียวกันจะเร้าเซลล์ทั้งสองชุด ซึ่งก็จะส่งข้อมูลไปยังสมอง ที่ประมวลข้อมูลให้เป็นภาพเดียวโดยอยู่ที่ตำแหน่งเดียวกันในปริภูมิ


title: ความสอดคล้องกันของจอตา

text:
Normal retinal correspondence (NRC, ความสอดคล้องกันของจอตาแบบปกติ) เป็นภาวะการเห็นด้วยสองตาที่รอยบุ๋มจอตาทั้งสองทำงานร่วมกันโดยมีจุดอื่น ๆ ในจอตาที่สอดคล้องกันด้วย
มีผลให้เปลือกสมองส่วนการเห็นสามารถรวมภาพจากสองตาเป็นภาพเดียวกัน


title: ความสอดคล้องกันของจอตา

text:
Abnormal/anomalous retinal correspondence (ARC, ความสอดคล้องกันของจอตาแบบผิดปกติ) เป็นการปรับตัวของระบบประสาทสัมผัสต่อการเห็นด้วยสองตาที่มีการเบี่ยงเบนอย่างผิดปกติเป็นระยะเวลานาน (เช่น ตาเหล่)
คือ รอยบุ๋มจอตาของตาที่ไม่เข กับบริเวณจอตาที่ไม่ใช่รอยบุ๋มของตาที่เขจะทำงานร่วมกัน โดยบางครั้งทำให้เห็นเป็นภาพเดียวด้วยสองตา


title: การเห็นด้วยตาเดียว

text:
การเห็นด้วยตาเดียว () เป็นการมองเห็นที่ใช้ตาแต่ละข้างต่างคนต่างมอง
การใช้ตาเช่นนี้ เทียบกับการเห็นเป็นภาพเดียวด้วยสองตา ขอบเขตภาพจะใหญ่ยิ่งขึ้น ในขณะที่การรับรู้ความใกล้ไกลจะจำกัด
ตาของสัตว์ที่เห็นด้วยตาเดียวปกติจะอยู่ที่ด้านข้างของศีรษะ ทำให้สามารถเห็นภาพจากข้างทั้งสองพร้อม ๆ กัน
คำภาษาอังกฤษว่า monocular มาจากคำภาษากรีกว่า "mono" ซึ่งแปลว่า หนึ่ง และคำภาษาละตินว่า "oculus" ซึ่งแปลว่า ตา


title: การเห็นด้วยตาเดียว

text: Monocular vision impairment เป็นภาวะที่ไม่เห็นด้วยตาหนึ่ง และเห็นพอได้ด้วยตาอีกข้างหนึ่ง


title: การเห็นด้วยตาเดียว

text:
Monopsia เป็นภาวะที่ไม่สามารถเห็นเป็น 3 มิติ แม้ตาทั้งสองจะปกติ มีสุขภาพดี และห่างกันเป็นปกติ
เพราะการเห็นเป็นภาพ 3 มิติจะต้องมีปัจจัยอื่น ๆ นอกเหนือไปจากปรากฏการณ์พารัลแลกซ์
นอกจากนั้น การประมวลภาพที่ต่างกันสองภาพแม้จะคล้ายกันมาก (ให้เห็นเป็นภาพเดียวเป็น 3 มิติ) จะต้องเกิดขึ้นอย่างทันควัน โดยใต้สำนึก และอย่างสมบูรณ์
แพทย์จะสามารถตรวจหาภาวะนี้ได้ในมนุษย์


title: การเห็นด้วยตาเดียว

text: คนที่เห็นด้วยตาเดียวจะมีปัญหาเพิ่มขึ้นในการขับรถ เป็นปัญหาเกี่ยวกับการรับรู้ความใกล้ไกลและการมองเห็นรอบ ๆ โดยในสหรัฐอเมริกา "ทั่วประเทศ คนที่มีตาพิการข้างหนึ่งจะประสบอุบัติเหตุ 7 เท่ามากกว่าคนทั่วไปที่เปรียบเทียบ" มีนักวิชาการที่แนะนำไม่อนุญาตให้ใบขับขี่เชิงพาณิชย์หรือเพื่อขนส่งผู้โดยสารแก่คนไข้ และแนะนำให้หมอบอกคนไข้ว่า จะเสี่ยงประสบอุบัติเหตุเพิ่มขึ้น


title: การเห็นด้วยตาเดียว

text: ตัวช่วยที่ให้ข้อมูลความใกล้ไกลของวัตถุที่มองด้วยตาเดียวรวมทั้ง


title: การเห็นด้วยตาเดียว

text:
การเห็นมีบทบาทสำคัญในการทรงตัวและการคุมอิริยาบถของมนุษย์ โดยทำงานร่วมกับการรับรู้อากัปกิริยาและการทำงานของ Vestibular system
การมองด้วยตาเดียวจะมีผลต่อการเห็นสิ่งแวดล้อมของสมองโดยลดขนาดลานสายตาที่ควรจะมี
ลดการเห็นรอบ ๆ ด้านหนึ่งของร่างกาย และลดการเห็นความใกล้ไกล
ซึ่งสมรรถภาพทั้งสามล้วนเป็นบทบาทสำคัญของระบบการเห็นต่อการทรงตัว


title: การเห็นด้วยตาเดียว

text:
มีงานศึกษาที่เปรียบเทียบการเห็นด้วยตาเดียวกับการเห็นด้วยสองตาในคนไข้ต้อกระจก (ก่อนและหลังการผ่าตัด)
ในคนไข้ต้อหิน (เทียบกับกลุ่มควบคุมที่มีอายุเดียวกันแต่ตาปกติ)
และในผู้ใหญ่และเด็กที่มีสุขภาพปกติ (ซึ่งเทียบเมื่อใช้ตาเดียวกับเมื่อใช้สองตา)
งานทั้งหมดล้วนแต่แสดงว่า การเห็นด้วยตาเดียวมีผลลบต่อการทรงตัวและการควบคุมอิริยาบถเทียบกับเมื่อเห็นด้วยสองตา
ถึงกระนั้น กลุ่มประชากรที่ทดสอบทั้งหมดก็ยังทรงตัวได้ดีกว่าเมื่อเห็นด้วยตาเดียว เทียบกับเมื่อปิดตาทั้งสอง


title: การเบนคนละทิศ

text:
ในจักษุวิทยา การเบนคนละทิศ
เป็นการขยับตาทั้งสองข้างพร้อมกันในทิศทางตรงกันข้ามเพื่อดำรงการเห็นเป็นภาพเดียวด้วยสองตา


title: การเบนคนละทิศ

text:
เมื่อสัตว์ที่มองเห็นเป็นภาพเดียวด้วยสองตาจ้องดูวัตถุ ตาทั้งสองจะต้องหมุนไปตามแกนแนวตั้ง เพื่อให้ภาพของวัตถุตกลงที่กลางจอตา
เพื่อจะดูวัตถุใกล้ ๆ ตาจะต้องหมุนเข้าหากัน (convergence) เพื่อจะดูวัตถุไกล ๆ ตาจะต้องหมุนออกจากกัน (divergence)
เมื่อตาเบนเข้ามาก นี่เรียกว่าตาเหล่เข้า
แต่เมื่อมองวัตถุที่ไกล ๆ ตาจะเบนออกจนกระทั่งมีแนวตาขนานกัน โดยเท่ากับตรึงตาที่ระยะอนันต์ (คือไกลมาก)


title: การเบนคนละทิศ

text:
การเบนตาคนละทิศ (vergence) สัมพันธ์อย่างใกล้ชิดกับการปรับตาดูใกล้ไกล (accommodation)
ในสถานการณ์ปกติ การเปลี่ยนโฟกัสของตาทั้งสองเพื่อดูวัตถุที่ใกล้หรือไกล จะทำให้เกิดกระบวนการเบนตาคนละทิศและการปรับตาดูใกล้ไกลโดยอัตโนมัติ ซึ่งคู่กันบางครั้งเรียกว่า accommodation-convergence reflex
เมื่อเทียบกับการขยับตาแบบ saccade ที่ไวถึง 500 องศา/วินาที การเบนตาคนละทิศช้ากว่ามากที่ประมาณ 25 องศา/วินาที
โดยกล้ามเนื้อตาอาจมีใยประสาทสั่งการสำหรับการขยับตาแต่ละอย่างโดยเฉพาะ คือเป็นกลไกต่างหากสองอย่าง
ในจักษุวิทยา การเบนเข้า (convergence) เป็นการขยับตาทั้งสองข้างพร้อมกันเข้าหากัน ปกติเพื่อดำรงการเห็นเป็นภาพเดียวด้วยสองตาเมื่อกำลังจ้องดูวัตถุ
การเบนเข้าเป็นกระบวนการ 1 ใน 3 อย่างที่ทำให้ตาส่งภาพไปยังจอตาได้อย่างถูกต้อง
สำหรับตาแต่ละข้าง แกนสายตา (visual axis) จะอยู่ในแนวตรงกับวัตถุเป้าหมายเพื่อให้ภาพตกลงที่รอยบุ๋มจอตา
ซึ่งอำนวยด้วยกล้ามเนื้อตา medial rectus และควบคุมโดยเส้นประสาทกล้ามเนื้อตา (CN-3)
นี่เป็นการเบนตาคนละทิศอย่างหนึ่งที่กล้ามเนื้อด้านนอกทำ
การเห็นภาพซ้อน (Diplopia, double vision) อาจเกิดขึ้นถ้ากล้ามเนื้อด้านนอกอ่อนแอกว่ากล้ามเนื้อตรงกันข้าม
เพราะวัตถุที่ต้องการมองจะมีภาพตกลงในส่วนที่ไม่คล้องจองกันของจอตาทั้งสอง ทำให้สมองเห็นสองภาพ


title: การเบนคนละทิศ

text:
ตาเบนเข้าไม่พอ (Convergence insufficiency) เป็นปัญหาสามัญเกี่ยวกับตา และเป็นตัวการหลักของความล้าตา ภาพไม่ชัด และปวดหัว
เป็นปัญหาซึ่งพบมากที่สุดในเด็ก


title: การเบนคนละทิศ

text:
เมื่อตรวจการเบนของตาเมื่อมองใกล้ ๆ (near point of convergence test, NPC) แพทย์จะขยับวัตถุที่ให้มอง เช่นนิ้ว เข้าไปใกล้ ๆ หน้าของคนไข้จนกระทั่งเห็นว่า ตาได้ได้เบนออกหรือคนไข้เริ่มเห็นภาพซ้อน
ค่าความห่างปกติจะอยู่ที่ 10 ซม.
ถ้าค่ามากกว่านั้น ปกติก็จะเป็นเพราะมีภาวะตาเหล่ออกแฝงเมื่อมองใกล้ ๆ


title: การเบนคนละทิศ

text:
ในจักษุวิทยา การเบนออก (divergence) เป็นการขยับตาออกพร้อมกัน ๆ ในทิศทางตรงกันข้ามกัน ปกติเพื่อดำรงการเห็นเป็นภาพเดียวด้วยสองตาเมื่อกำลังจ้องดูวัตถุ
เป็นการเบนตาคนละทิศอีกอย่างหนึ่ง


title: การเบนคนละทิศ

text: การเบนตาคนละทิศอาจทำงานผิดปกติได้หลายอย่าง รวมทั้ง


title: ท่าอากาศยานนานาชาติบึงกาฬ

text: ท่าอากาศยานนานาชาติบึงกาฬ หรือ ท่าอากาศยานบึงกาฬ เป็นโครงการก่อสร้างสนามบินแห่งแรกและจะเป็นท่าอากาศยานที่ทันสมัยที่สุดอีกแห่งหนึ่งในประเทศไทยและในจังหวัดบึงกาฬ ซึ่งได้รับการสนับสนุนให้มีการก่อสร้างจากทางรัฐบาล โดยพลอากาศเอก ดร.ประจิน จั่นตอง รัฐมนตรีว่าการกระทรวงคมนาคมในขณะนั้น ได้เสนอแผนการจัดสร้างท่าอากาศยานแห่งแรกในจังหวัดบึงกาฬ เมื่อวันที่ 22 เมษายน พ.ศ. 2559  ในโอกาศที่พลเอก ประยุทธ์ จันทร์โอชา นายกรัฐมนตรี ได้ลงพื้นที่ภาคตะวันออกเฉียงเหนือ ในจังหวัดอุดรธานี เพื่อประชุมการดำเนินงานในภาคตะวันออกเฉียงเหนือ


title: ท่าอากาศยานนานาชาติบึงกาฬ

text: สถานที่ก่อสร้างท่าอากาศยานตั้งอยู่ ณ ที่ บ้านดอนปอ ตำบลหนองเข็ง อำเภอเมืองบึงกาฬ จังหวัดบึงกาฬ ระยะห่างจากตัวจังหวัดบึงกาฬ ประมาณ 25 กิโลเมตร ตามทางหลวงหมายเลข 212 ตอนหนองคาย - บึงกาฬ โดยได้มีการศึกษาความเหมาะสมในการก่อสร้างท่าอากาศยานนานาชาติบึงกาฬจากสำนักงานการบินพลเรือนแห่งประเทศไทย ซึ่งได้รับงบประมาณศึกษาเบื้องต้นประมาณ 18 ล้านบาท เพื่อศึกษาความเหมาะสมของสถานที่ในการก่อสร้าง


title: ท่าอากาศยานนานาชาติบึงกาฬ

text: การประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.) กลุ่มภาคตะวันออกเฉียงเหนือตอนบน 1 ที่ จังหวัดอุดรธานี เมื่อวันที่ 22 เมษายน พ.ศ. 2559  พลอากาศเอก ดร.ประจิน จั่นตอง อดีตรัฐมนตรีว่าการกระทรวงคมนาคม ในฐานะประธานที่ประชุม ได้เสนอให้มีการศึกษาความเป็นไปได้ในการก่อสร้างท่าอากาศยาน จังหวัดบึงกาฬ เพื่อเชื่อมต่อไปยังประเทศลาว จากปัจจุบันที่การเดินทางด้วยเครื่องบินมีศูนย์กลางอยู่ที่ จังหวัดอุดรธานี


title: ท่าอากาศยานนานาชาติบึงกาฬ

text: พลอากาศเอก ดร.ประจิน จั่นตอง อดีตรัฐมนตรีว่าการกระทรวงคมนาคม กล่าวว่า


title: การปรับตาดูใกล้ไกล

text:
การปรับตาดูใกล้ไกล
เป็นกระบวนการที่ตาของสัตว์มีกระดูกสันหลังเปลี่ยนการหักเหของแสงเพื่อรักษาภาพที่มองเห็นให้ชัด หรือเพื่อรักษาโฟกัสให้อยู่ที่วัตถุเป้าหมายเมื่อความใกล้ไกลเปลี่ยนไป
แม้การปรับตาเช่นนี้จะทำงานเหมือนกับรีเฟล็กซ์ แต่ก็อยู่ใต้อำนาจจิตใจด้วย
สัตว์เลี้ยงลูกด้วยนม นก และสัตว์เลื้อยคลาน จะเปลี่ยนการหักเหของแสงโดยเปลี่ยนรูปร่างของเลนส์ (แก้วตา) ที่ยืดหยุ่นได้ด้วยระบบ ciliary body (อันรวมเอ็นและกล้ามเนื้อ) ซึ่งในมนุษย์สามารถเปลี่ยนได้ถึง 15 ไดออปเตอร์
ส่วนปลาและสัตว์สะเทินน้ำสะเทินบก จะควบคุมการหักเหของแสงโดยเปลี่ยนระยะระหว่างเลนส์ที่แข็งกับจอตาด้วยกล้ามเนื้อ


title: การปรับตาดูใกล้ไกล

text:
เยาวชนสามารถเปลี่ยนโฟกัสของตาจากระยะไกลที่สุด (อนันต์) มาที่ 7 ซม. วัดจากตา โดยใช้เวลาแค่ 350 มิลลิวินาที
นี่เป็นการเปลี่ยนโฟกัสของตาที่น่าทึ่ง โดยต่างกันเกือบ 13 ไดออปเตอร์ และเกิดเมื่อเอ็นขึงแก้วตา (Zonule of Zinn) ซึ่งยึดอยู่กับเลนส์ตา ลดความตึงเนื่องจากการหดเกร็งของกล้ามเนื้อยึดเลนส์ตา


title: การปรับตาดูใกล้ไกล

text:
สมรรถภาพการปรับตาดูใกล้ไกลจะลดลงตามอายุ
ในช่วงอายุ 50 จะลดไปจนกระทั่งโฟกัสที่ใกล้สุด จะไกลกว่าระยะที่อ่านหนังสือโดยปกติ
กลายเป็นสายตาแบบของผู้สูงอายุ (presbyopic)
และเมื่อเกิดขึ้นแล้ว ผู้ที่สายตาปกติ (emmetropic) ซึ่งธรรมดาไม่จำเป็นต้องใส่แว่นเพื่อมองไกล ก็จะต้องใช้แว่นเพื่อมองใกล้ ๆ
ส่วนผู้ที่สายตาสั้นและปกติต้องใช้แว่นเพื่อมองไกล ก็จะปรากฏกว่า เห็นระยะใกล้ได้ดีกว่าถ้าไม่ใส่แว่นมองไกล
ส่วนผู้ที่สายตายาวก็จะพบว่า ต้องใส่แว่นทั้งเมื่อมองใกล้และไกล


title: การปรับตาดูใกล้ไกล

text:
ในประชากรทั้งหมด การปรับตาจะลดลงจนเหลือน้อยกว่า 2 ไดออปเตอร์เมื่อถึงอายุ 45-50 ปี ซึ่งเมื่อถึงอายุช่วงนี้ ทั้งหมดจะสังเกตว่า มองใกล้ได้แย่ลง และต้องใช้แว่นตาสำหรับอ่านหนังสือหรือต้องใส่แว่นสองชั้น
การปรับตาใกล้ไกลจะเหลือเท่ากับ 0 ไดออปเตอร์เมื่อถึงอายุ 70 ปี


title: การปรับตาดูใกล้ไกล

text: เป็นทฤษฎีที่ยอมรับกันมากที่สุด ซึ่งเสนอโดยแฮร์มันน์ ฟอน เฮล์มโฮลทซ์ ในปี พ.ศ. 2398 คือเมื่อมองไกล กล้ามเนื้อยึดแก้วตาที่ล้อมเลนส์ตาเป็นวงกลม จะคลายตัวโดยมีผลให้เอ็นขึงแก้วตาดึงเลนส์แล้วทำให้แบน แรงดึงจะมาจากแรงดันของวุ้นตาและสารน้ำในลูกตาที่ดันออกที่ตาขาว (sclera) เทียบกับเมื่อมองวัตถุใกล้ ๆ ที่กล้ามเนื้อยึดเลนส์ตาจะหดเกร็ง (ต้านแรงดันที่ตาขาว) ทำให้เอ็นขึงแก้วตาคลายตัว แล้วทำให้เลนส์กลับนูนหนาขึ้น


title: การปรับตาดูใกล้ไกล

text: นักวิชาการอีกผู้หนึ่งเสนอทฤษฎีอีกทฤษฎีหนึ่งซึ่งแสดงว่า เลนส์ตาของมนุษย์เพิ่มกำลังโฟกัสโดยสัมพันธ์กับแรงดึงเลนส์ที่เพิ่มขึ้น ผ่านเอ็นขึงแก้วตาซึ่งยึดอยู่ที่ใกล้แนวกลาง (equatorial) ของเลนส์ และเมื่อกล้ามเนื้อยึดเลนส์ตาหดเกร็ง เอ็นขึงแก้วตาที่จุดนั้นก็จะตึงเพิ่มขึ้น ทำให้ตรงกลางของเลนส์นูนขึ้น เลนส์ตรงกลางจะหนาขึ้นคือเพิ่มเส้นผ่านศูนย์กลางจากหน้าไปหลัง โดยผิวส่วนรอบ ๆ เลนส์จะบางลง และในขณะที่แรงดึงของเอ็นขึงแก้วตาส่วนแนวกลางเพิ่มขึ้นเมื่อปรับตา เอ็นขึงแก้วตาส่วนหน้า (anterior) และหลัง (posterior) จะคลายลงพร้อม ๆ กัน


title: การปรับตาดูใกล้ไกล

text: การเปลี่ยนรูปเลนส์ในมนุษย์จึงมีผลเพิ่มกำลังโฟกัสของเลนส์ส่วนตรงกลาง โดยความคลาดทรงกลมของเลนส์จะเปลี่ยนไปในทางลบยิ่งขึ้น แต่เพราะแรงดึงที่เพิ่มขึ้นของเอ็นขึงแก้วตาส่วนศูนย์กลางเมื่อปรับตา แคปซูลของเลนส์ก็จะได้รับแรงดันเพิ่มขึ้น และดังนั้น จึงยังสามารถคงที่โดยไม่ได้รับผลจากแรงโน้มถ่วง


title: การปรับตาดูใกล้ไกล

text: การเปลี่ยนรูปเหมือนกับเลนส์เมื่อตาปรับดูใกล้ไกล ก็เห็นได้ในวัตถุนูนสองข้างทุกอย่างที่ได้แรงดึงผ่านศูนย์กลาง ถ้าเป็นวัตถุที่หุ้มวัสดุที่บีบอัดได้เล็กน้อย (โดยปริมาตรจะเปลี่ยนได้น้อยกว่าประมาณ 3%) และเป็นรูปวงรีที่มีอ้ตรากว้าง/ยาวน้อยกว่า 0.6 เพราะแรงดึงที่เส้นผ่านศูนย์กลาง (Equatorial) จะมีประสิทธิภาพมากเมื่อใช้กับวัตถุนูนสองข้าง ที่มีอัตรากว้าง/ยาวน้อยกว่า 0.6 คือแม้แรงดึงที่เพิ่มเส้นผ่านศูนย์กลางเล็กน้อย ก็จะเป็นเหตุให้แนวโค้งตรงกลางเพิ่มขึ้นอย่างมาก


title: การปรับตาดูใกล้ไกล

text: ปรากฏการณ์นี้อธิบายว่า ทำไมอัตราความกว้าง/ยาวของเลนส์ตาของสัตว์มีกระดูกสันหลัง จึงสามารถใช้พยากรณ์ขนาดการปรับตาดูใกล้ไกลในเชิงคุณภาพได้ คือ สัตว์เลี้ยงลูกด้วยนมที่มีเลนส์ซึ่งมีอัตรากว้าง/ยาวน้อยกว่า 0.6 จะสามารถปรับตาดูใกล้ไกลได้ในระดับสูง สัตว์ตัวอย่างก็คือไพรเมตและเหยี่ยว ในขณะที่สัตว์มีกระดูกสันหลังที่มีอัตรากว้าง/ยาวของเลนส์มากกว่า 0.6 จะสามารถปรับตาดูใกล้ไกลได้น้อย สัตว์ตัวอย่างก็คือ นกเค้าและแอนทิโลป


title: การปรับตาดูใกล้ไกล

text:
การปรับตาดูใกล้ไกลได้ที่ลดลง ก็เป็นอาการปรากฏของสายตาผู้สูงอายุ (presbyopia) ด้วย
เมื่อสูงอายุขึ้น ขนาดผ่านศูนย์กลาง (equatorial) ของเลนส์จะใหญ่ขึ้นเรื่อย ๆ และแรงดึงพื้นฐานของเอ็นขึงแก้วตาก็จะลดลงเรื่อย ๆ ด้วย โดยทั้งสองจะมีผลทำให้กล้ามเนื้อยึดเลนส์ตาสั้นลงและทำให้มีกำลังปรับเลนส์ตาน้อยลง นี้เป็นสมุฏฐานของการปรับตาดูใกล้ไกลที่ลดสมรรถภาพลงดังที่พบในสายตาผู้สูงอายุ


title: การปรับตาดูใกล้ไกล

text:
มีนักวิชาการอีกท่านหนึ่งที่เสนอว่า แก้วตา เอ็นขึงแก้วตา และเยื่อ anterior hyaloid membrane รวมกันทำหน้าที่เป็นไดอะแฟรมระหว่างห้องหน้า (anterior chamber) และห้องวุ้นตา (vitreous chamber) ด้านหลังของตา
การเกร็งของกล้ามเนื้อยึดเลนส์ตาจะสร้างแรงดันที่ระหว่างห้องทั้งสอง เป็นแรงดันซึ่งคงสภาพรูปร่างของเลนส์ที่โค้งนูนมากออกด้านหน้า (anterior) ตรงกลาง โดยตามขอบจะแบนกว่า และถ้ามองตามหน้าตัด ผิวเลนส์ด้านหลัง (posterior) จะอยู่ในรูปเส้นโค้งแคทีนารี
แคปซูลเลนส์และเอ็นยึดเลนส์รวมกัน จะมีรูปร่างเหมือนผิวเตียงผ้าใบหรือเปลญวนที่ทำให้เกิดได้ขึ้นอยู่กับความกลมรีของส่วนรอบ ๆ
คือขึ้นอยู่กับเส้นผ่าศูนยกลางผ่าน ciliary body/Müeller’s muscle
ด้งนั้น ciliary body จึงเป็นตัวกำหนดรูปร่างของเลนส์คล้ายกับเสาของสะพานแขวนกำหนดความโค้งของสายเคเบิล แต่ไม่จำเป็นต้องสร้างแรงดึงที่เอ็นยึดเลนส์ส่วนเส้นผ่านศูนย์กลาง (equatorial) เพื่อทำเลนส์ให้แบน


title: การปรับตาดูใกล้ไกล

text:
เมื่อมนุษย์ปรับตาเพื่อดูใกล้ ๆ ก็จะเบนตาทั้งสองเข้าและลดขนาดรูม่านตาด้วย
แต่การลดรูม่านตาก็ไม่ได้เป็นส่วนของการปรับเลนส์ตาเพื่อดูใกล้ไกล
การขยับตาสามอย่างร่วมกันรวมทั้งการปรับตาดูใกล้ไกล การเบนตาเข้า และรูม่าตาหด (miosis) อยู่ใต้การควบคุมของนิวเคลียสประสาท Edinger-Westphal nucleus และเรียกรวม ๆ กันในภาษาอังกฤษว่า near triad หรือ accommodation reflex (รีเฟล็กซ์ปรับตาดูใกล้ไกล)
แม้จะเข้าใจดีแล้วว่า การเบนตาเข้าจำเป็นเพื่อไม่ให้เห็นภาพซ้อน หน้าที่/เป้าหมายของการลดรูม่านตาก็ยังไม่ชัดเจน
อาจเป็นไปได้ว่า การลดช่องรับแสงอาจเพิ่มช่วงความชัด (depth of field) แล้วลดการปรับตาที่จำเป็นเพื่อให้ภาพโฟกัสที่จอตา


title: การปรับตาดูใกล้ไกล

text:
มีอัตราที่ชัดเจนว่า การปรับตาดูใกล้ไกลจะทำให้ตาเบนเข้าเท่าไร
และค่าที่ผิดปกติอาจทำให้เกิดปัญหาการเห็นเป็นภาพเดียวด้วยสองตา


title: การปรับตาดูใกล้ไกล

text: นักวิชาการได้จัดหมวดหมู่ต่าง ๆ ของความผิดปกติในการปรับตาดูใกล้ไกล โดยแบ่งเป็น


title: ไอ้เณรยอดเทวฤทธิ์

text: ไอ้เณรยอดเทวฤทธิ์ (อังกฤษ:Dirty Ho ) เป็นภาพยนตร์กำลังภายใน ในปี ค.ศ. 1979 กำกับโดย หลิว เจียเหลียง นำแสดงโดย หวังยี่, หลิว เจียฮุย และ หวัง หลุงเว่ย


title: ไอ้เณรยอดเทวฤทธิ์

text: ท่านเศรษฐีหวังฉินจิ้น รู้สึกชอบพอโฮฉี อยากได้เขาเป็นลูกน้อง แต่โฮไม่ยอม ในขณะที่องค์จักรพรรดิคังซี ตัดสินใจเลือกรัชทายาท ซึ่งแท้จริงแล้วเศรษฐีหวังคือองค์ชาย 11 แต่องค์ชาย 4 อยากขึ้นครองบัลลังก์ จึงคิดกำจัดหวัง เมื่อโฮรู้ความจริงเขาจึงยอมเป็นศิษย์หวัง และเรียนกังฟูจากเขา


title: มหาเนเมียว

text: มหาเนเมียว (, ) ผู้บัญชาการ กองทัพพม่า ระหว่างเดือนเมษายน – ธันวาคม ค.ศ. 1825 ช่วงรัชสมัย พระเจ้าจักกายแมง ใน สงครามอังกฤษ-พม่าครั้งที่หนึ่ง มหาเนเมียวขึ้นมาบัญชาการกองทัพแทน มหาพันธุละ ที่ถึงแก่กรรมไปก่อนหน้านั้นกระทั่งตัวของมหาเนเมียวเองถูกสังหารในสนามรบที่ เมืองแปร เมื่อวันที่ 2 ธันวาคม ค.ศ. 1825 ส่งผลกระทบให้การขับไล่อังกฤษออกจากพม่าต้องยุติลงและทำให้พม่าต้องลงนามใน สนธิสัญญายันดาโบ เมื่อวันที่ 24 กุมภาพันธ์ ค.ศ. 1826 หรือเกือบ 2 เดือนถัดมา


title: สะพานด่งนาย

text: สะพานด่งนาย () เป็นสะพานที่สำคัญในการไปทางใต้ของเมืองเบียนฮหว่า ประเทศเวียดนาม สะพานด่งนายสร้างขึ้นเมื่อปี ค.ศ. 1964 ตั้งอยู่ตามทางหลวงหมายเลข 1 เอ และข้ามแม่น้ำ เชื่มต่อจังหวัดบิ่ญเซือง ไปจังหวัดด่งนาย สะพานนี้มีความยาว 453.9 เมตร และมี 4 เลน ขอบหินของทางเดินกว้าง 3.6 เมตร


title: สถานีรถไฟไฮฟอง

text: สถานีรถไฟไฮฟอง เป็นหนึ่งในสถานีรถไฟหลักบนทางรถไฟฮานอย-ไฮฟอง ในประเทศเวียดนาม ตั้งอยู่ในเมืองไฮฟอง สร้างขึ้นโดยวิศวกรชาวฝรั่งเศส เมื่อปี ค.ศ. 1910 สถานีรถไฟไฮฟองเป็นสถานีรถไฟแรกที่มีเส้นทางไปเมืองคุนหมิง


title: แอนดี อาห์มัด

text: แอนดี้ อาห์แมด เป็นนักฟุตบอลชาวสิงคโปร์ ปัจจุบันเล่นให้กับสโมสรฟุตบอลวู้ดแลนด์ส เวลลิงตัน เอฟซี ตั้งแต่ปี ค.ศ. 2010 ก่อนที่จะโอนให้ไปอยู่สโมสรฟุตบอลกอมบัคยูไนเต็ด ในปี ค.ศ. 2011 และในปี ค.ศ. 2012 ก็ได้อยู่ในสโมสรวู้ดแลนด์อีกครั้ง ส่วนใหญ่ในพรีมิลิกส์แอนดี้จะอยู่ในตำแหน่งกองกลาง


title: รอยัลบรูไนแอร์ไลน์

text:
รอยัลบรูไนแอร์ไลน์ (, , Jawi: ڤنربڠن دراج بروني) หรือ RB เป็นสายการบินแห่งชาติของประเทศบรูไน มีสำนักงานใหญ่ที่ RB Plaza กรุงบันดาร์เซอรีเบอกาวัน ซึ่งเป็นสายการบินของรัฐบาล โดยมีฐานการปฏิบัติการอยู่ที่ท่าอากาศยานนานาชาติบรูไน ก่อตั้งเมื่อปีค.ศ. 1974 ด้วยอากาศยานรุ่นโบอิง 737-200 จำนวนสองเครื่อง โดยมีจุดหมายปลายทางที่สิงคโปร์ ฮ่องกง โกตากีนาบาลู และกูชิง ในปัจจุบันมีฝูงบินประกอบด้วยอากาศยานจำนวน 10 ลำ มีจุดหมายปลายทางใน 16 เมืองในเอเชียตะวันออกเฉียงใต้ ตะวันออกกลาง ยุโรป และออสเตรเลีย
รอยัลบรูไนแอร์ไลน์ประกอบด้วยอากาศยานต่างๆ ดังนี้ (ข้อมูล ณ เดือนสิงหาคม ค.ศ. 2016)


title: เคะอิโกะ โยะชิโตะมิ

text: เคะอิโกะ โยะชิโตะมิ เกิด 8 เมษายน ค.ศ. 1975 เป็นนักกีฬาแบดมินตัน ชาวญี่ปุ่น


title: เคะอิโกะ โยะชิโตะมิ

text: โยะชิโตะมิ เคยเข้าร่วมการแข่งขันกีฬาแบดมินตันในโอลิมปิกฤดูร้อน 2004 คู่กับชิกะโกะ นะกะยะมะ เขาได้บายในรอบแรกและเขาได้เล่นป้องกันสราลีย์ ทุ่งทองคำ และสาธินี จันทร์กระจ่างวงศ์


title: ยูน ชิ-ยัง

text: ยูน ชิ-ยัง (เกาหลี:윤치영, อักษรฮันจา:尹致暎, 10 กุมภาพันธ์ ค.ศ. 1898 –  9 กุมภาพันธ์ ค.ศ. 1996) เป็นนักนักกิจกรรมอิสระและนักการเมืองชาวเกาหลีใต้ ซึ่ง ยูน ชิ-ยัง เคยดำรงตำแหน่งรัฐมนตรีว่าการกระทรวงมหาดไทย ในปี ค.ศ. 1948, เอกอัครราชฑูตประจำประเทศฝรั่งเศสในปี ค.ศ. 1950 จนถึงปี ค.ศ. 1951, เป็นสมาชิกรัฐสภาเกาหลีใต้ชุดที่ 3 และนายกเทศมนตรีกรุงโซล ตั้งแต่ปี ค.ศ. 1963 จนถึง ค.ศ. 1966


title: ลี จ็อง-กุล

text: ลี จ็อง-กุล (เกิด 22 พฤษภาคม ค.ศ. 1957) เป็นนักการเมืองชาวเกาหลีใต้ สำเร็จการศึกษาในระดับปริญญาตรี สาขานิติศาสตร์ มหาวิทยาลัยแห่งชาติโซล ปัจจุบันเป็นสมาชิกสภานิติบัญญัติแห่งชาติเกาหลีใต้ชุดที่ 19 และเป็นผู้นำพรรคมินจู ตั้งแต่วันที่ 6 พฤษภาคม ค.ศ. 2015 จนถึง 4 พฤษภาคม ค.ศ. 2016 ลี จ็อง-กุล ภูมิใจที่ปู่ของเขาคือ ลี ฮอย-ยอง ได้อุทิศกายเพื่อต่อสู้กับอาณานิคมญี่ปุ่น


title: เครื่องอิสริยาภรณ์ซูโวรอฟ

text: เครื่องอิสริยาภรณ์ซูโวรอฟ ( ""Orden Suvorova"") เป็นเครื่องอิสริยาภรณ์ของสหพันธรัฐรัสเซีย ตั้งชื่อตามGeneralissimoแห่งจักรวรรดิรัสเซีย อะเลคซันดร์ วาซีลเยวิช ซูโวรอฟ (1729–1800) เครื่องอิสริยาภรณ์ได้รับการสถาปนาในช่วงมหาสงครามของผู้รักชาติ โดยจะมอบให้กับเจ้าหน้าที่และนายพลในกองทัพแดง ที่ทำหน้าที่เป็นผู้นำที่ดี เครื่องอิสริยาภรณ์ซูโวรอฟ มีทั้งหมดสามชั้น โดยได้รับการสถาปนาอีกครั้งในสหพันธรัฐรัสเซียหลัง การล่มสลายของสหภาพโซเวียต ตามประกาศของสภาโซเวียตสูงสุดแห่งสหพันธรัฐรัสเซีย เลขที่ 2557-I เมื่อวันที่ 20 มีนาคม 1992


title: สตูดิโอ

text: สตูดิโอ เป็นห้องทำงานของนักทำงานหรือศิลปิน ห้องนี้อาจจะเพื่อวัตถุประสงค์ในด้าน แอกติ้ง ,สถาปัตยกรรม ,จิตรกรรม ,เครื่องปั้นดินเผา (เซรามิก) ,ประติมากรรม ,โอะริงะมิ ,การทำงานด้วยไม้ ,สแครปบุ๊กกิ้ง ,การถ่ายภาพ ,กราฟิกดีไซน์ ,การผลิตภาพยนตร์ ,แอนิเมชัน ,การออกแบบเชิงอุตสาหกรรม ,วิทยุ ,การผลิตรายการโทรทัศน์ หรือการทำดนตรี คำนี้ยังใช้สำหรับห้องทำงานของนักเต้นรำ มักระบุไว้ว่า Dance studio


title: สตูดิโอ

text: คำว่า สตูดิโอ มาจากภาษาอิตาเลียน: สตูดิโอ, จากภาษาลาติน คือ studium, จากคำ studere หมายถึง การเรียนรู้ หรือความกระตือรือร้น


title: สตูดิโอ

text: ศัพท์ภาษาฝรั่งเศสสำหรับสตูดิโอ,Atelier นอกเหนือไปจากการกำหนดสตูดิโอของศิลปินจะใช้ในลักษณะที่สตูดิโอของนักออกแบบแฟชั่น Atelier ยังมีความหมายแฝงในการเป็นบ้านของการเล่นแร่แปรธาตุ หรือไสยศาสตร์


title: สตูดิโอ

text: สตูดิโอเป็นคำกริยาแทนกลุ่มคนที่ทำงานภายในสตูดิโอโดยเฉพาะ


title: พระเจ้ากะยอชวาแห่งพุกาม

text: พระเจ้ากะยอชวาแห่งพุกาม (, ; 2 สิงหาคม 1260 – 10 พฤษภาคม 1299) กษัตริย์แห่ง ราชวงศ์พุกาม ครองสิริราชสมบัติระหว่าง ค.ศ. 1289 ถึง 1297 เป็นพระราชโอรสของกษัตริย์องค์สุดท้ายแห่ง อาณาจักรพุกาม พระเจ้านรสีหบดี พระเจ้ากะยอชวาเป็นหนึ่งในผู้ที่ตั้งตนเป็นกษัตริย์ภายหลังจากการล่มสลายของอาณาจักรพุกามใน ค.ศ. 1287 โดยพระองค์ปกครองอาณาเขตเล็ก ๆ รอบเมืองพุกาม กระทั่งพระอนุชาสามพระองค์จากเมืองมยินซางที่พระเจ้ากะยอชวาส่งให้ไปปกครอง ตัดสินพระทัยเป็นประเทศราชของ จักรวรรดิมองโกล โดยได้การรับรองจากมองโกลเมื่อเดือนมีนาคม ค.ศ. 1297 ส่งผลให้พระองค์ถูกตัดขาดจากบรรดาพระญาติเมื่อเดือนธันวาคมปีเดียวกัน พระองค์ถูกพระอนุชาจับปลงพระชนม์พร้อมด้วยพระโอรสพระองค์หนึ่งเมื่อวันที่ 10 พฤษภาคม ค.ศ. 1299 ขณะพระชนมายุ 38 พรรษา


title: การออกแบบเชิงอุตสาหกรรม

text: การออกแบบเชิงอุตสาหกรรม () เป็นกระบวนการออกแบบที่ประยุกต์ใช้กับผลิตภัณฑ์ที่ผลิตผ่านเทคนิคการผลิตจำนวนมาก มีลักษณะสำคัญคือ การออกแบบนั้นแยกออกจากการผลิต หมายถึง การออกแบบเป็นกิจกรรมเชิงสร้างสรรค์ในการกำหนดรูปแบบและคุณลักษณะของผลิตภัณฑ์ ที่เกิดขึ้นก่อนหน้ากิจกรรมเชิงกายภาพของการผลิตผลิตภัณฑ์ซึ่งเป็นไปในลักษณะการทำซ้ำอย่างแท้จริง และบ่อยครั้งเป็นการผลิตแบบอัตโนมัติ


title: การออกแบบเชิงอุตสาหกรรม

text: การออกแบบอุตสาหกรรมนี้แตกต่างจากการออกแบบงานฝีมือ กล่าวคือรูปแบบของผลิตภัณฑ์ถูกกำหนดล่วงหน้าในช่วงเวลาของการคิดสร้างสรรค์โดยผู้สร้างผลิตภัณฑ์


title: การออกแบบเชิงอุตสาหกรรม

text: ผลิตภัณฑ์อุตสาหกรรมทั้งหมดเป็นผลที่เกิดขึ้นจากกระบวนการออกแบบ ทั้งนี้ธรรมชาติของกระบวนการออกแบบอุตสาหกรรมอาจมีหลายแนวทางคือ สามารถดำเนินการได้โดยตัวบุคคลหรือโดยทีมขนาดใหญ่; สามารถเน้นความคิดสร้างสรรค์เชิงการหยั่งรู้ หรือ เน้นผลการตัดสินใจที่เกิตจากการคำนวณทางวิทยาศาสตร์ ซึ่งบ่อยครั้งมักจะเน้นทั้งสองแนวทางในเวลาเดียวกัน; และสามารถรับอิทธิพลจากปัจจัยต่างๆ เช่น วัสดุศาสตร์ กระบวนการผลิต กลยุทธทางธุรกิจ และ ทัศนคติทางสังคมการค้าหรือสุนทรียภาพที่แพร่หลายในขณะนั้น


title: การออกแบบเชิงอุตสาหกรรม

text: บทบาทของนักออกแบบอุตสาหกรรมคือการสร้างและดำเนินการเพื่อให้เกิดผลลัพธ์ของการออกแบบ เพื่อการแก้ปัญหาทั้งในเรื่องของ รูปแบบ ฟังก์ชันการใช้งาน การยศาสตร์ (ergonomics) การตลาด การพัฒนาแบรนด์ การพัฒนาอย่างยั่งยืน และการขาย


title: เบเรนิซที่ 1

text: เบเรนิซที่ 1 (กรีก: Βερενίκη; มีชีวิตอยู่ระหว่าง 340 ปีก่อนคริสตกาล - 279 หรือ 268 ปีก่อนคริสตกาล) เป็นพระราชินีและพระมเหสีโดยการอภิเษกสมรสกับฟาโรห์ปโตเลมีที่ 1 โซเตอร์ โดยพระองค์มีตำแหน่งเป็นพระมเหสีพระองค์ที่สอง หลังจากพระนางยูริดิซปห่งราชวงศ์ปโตเลมีแห่งอียิปต์โบราณ


title: เบเรนิซที่ 1

text: หลังจากการตายของสามีคนแรกของพระองค์ พระนางเบเรนิซก็ได้เดินทางไปอียิปต์กับบุตรและธิดาของพระองค์ ในฐานะพระญาติกับพระนางยูริดิซ ซึ่งเป็นพระมเหสีของปโตเลมีที่ 1 ซึ่งเป็นหนึ่งในนายพลของพระเจ้าอเล็กซานเดอร์มหาราชและเป็นผู้ก่อตั้งของราชวงศ์ปโตเลมีแห่งอียิปต์


title: เบเรนิซที่ 1

text: พระนางเบเรนิซได้มีความสัมพันธ์กับปโตเลมีที่ 1 ซึ่งต่อมาได้อภิเษกสมรสกับพระองค์ เมื่อ 317 ปีก่อนคริสตกาล พระองค์เป็นพระราชมารดาของพระนางอาร์ซิโน่ที่ 2, ฟิโลเทรา และพระราชโอรสพระองค์คือ ปโตเลมีที่ 2 ฟิโลพาเตอร์


title: เบเรนิซที่ 1

text:
บุตรและธิดาที่เกิดกับสามีคนแรกคือ ฟิลิป พระองค์เป็นมารดาของ
พระราชโอรสและพระราชธิดาที่ประสูติกับพระสวามีพระองค์ที่สองคือ ปโตเลมีที่ 1 โซเตอร์ พระองค์เป็นพระราชมารดาของ


title: เอไอเอส ฟุตซอล เอฟเอคัพ 2560

text: ไทยแลนด์ฟุตซอลเอฟเอคัพ 2561 (หรือที่เรียกว่า เอไอเอสฟุตซอลเอฟเอคัพ 2561) เป็นปรากฏการณ์ที่เกิดขึ้นครั้งที่ 7 ของ ไทยฟุตซอลเอฟเอคัพ ถ้วยหลักของการแข่งขันฟุตซอลในประเทศไทย.


title: เอไอเอส ฟุตซอล เอฟเอคัพ 2560

text:
กำหนดการมีดังนี้.
การแข่งขันฟุตซอล เอไอเอส เอฟเอคัพ 2560 รอบคัดเลือกทุกนัดตั้งแต่รอบคัดเลือกรอบแรกจนถึงรอบสาม จะแข่งขันกันที่สนาม โรงยิม ม.เกษมบัณฑิต ชั้น 12 วิทยาเขตร่มเกล้า ซึ่งรอบดังกล่าวจะใช้ระบบการแข่งขันแบบน็อกเอาต์นัดเดียวรู้ผล แข่งขันครึ่งละ 10 นาที หากเสมอในเวลาปกติ จะยิงจุดโทษเพียงสามคนเพื่อหาผู้ชนะทันที


title: เอไอเอส ฟุตซอล เอฟเอคัพ 2560

text: การจับสลากประกบคู่สำหรับรอบ 32 ทีมสุดท้ายได้จัดขึ้นในวันที่ 14 ธันวาคม พ.ศ. 2560 ที่ผ่านมา ณ โรงแรมอวานี เอเทรี่ยม เพชรบุรีตัดใหม่ กรุงเทพมหานคร. โดยแต่ละคู่ในรอบ 32 ทีมสุดท้ายจะลงทำการแข่งขันในวันที่ 25 - 27 ธันวาคม พ.ศ. 2560


title: เอไอเอส ฟุตซอล เอฟเอคัพ 2560

text: รอบ 16 ทีมสุดท้ายจะลงทำการแข่งขันในวันที่ 28 และ 29 ธันวาคม พ.ศ. 2560


title: เอไอเอส ฟุตซอล เอฟเอคัพ 2560

text: รอบ 8 ทีมสุดท้ายจะลงทำการแข่งขันในวันที่ 4 มกราคม พ.ศ. 2561


title: เอไอเอส ฟุตซอล เอฟเอคัพ 2560

text: รอบ 4 ทีมสุดท้ายจะลงทำการแข่งขันในวันที่ 6 มกราคม พ.ศ. 2561


title: เอไอเอส ฟุตซอล เอฟเอคัพ 2560

text: รอบชิงชนะเลิศจะลงทำการแข่งขันในวันที่ 7 มกราคม พ.ศ. 2561


title: ณภัทร บรรจงจิตไพศาล

text: ณภัทร บรรจงจิตไพศาล เป็นนักแสดงและนางแบบหญิงชาวไทย เกิดเมื่อวันที่ 29 กันยายน พ.ศ. 2534 เป็นที่รู้จักจากการถ่ายปกนิตยสารวัยรุ่น รวมทั้งแสดงโฆษณาและมิวสิกวีดีโอ


title: ชูดัฟเซดโน

text: "ชูดัฟเซดโน" () เป็นเพลงที่แต่งและบันทึกเสียงโดยเทย์เลอร์ สวิฟต์ เป็นซิงเกิลที่ห้าและซิงเกิลสุดท้ายจากสตูดิโออัลบั้มแรกของเธอ เพลงเล่าเกี่ยวกับคนรักเก่าของสวิฟต์ที่เคยหลอกเธอ เพลงขึ้นอันดับหนึ่งบนชาร์ต"บิลบอร์ด"เพลงคันทรีเป็นเพลงที่สอง และติด 40 อันดับแรกในชาร์ต"บิลบอร์ด"ฮอต 100 นอกจากนี้ "ชูดัฟเซดโน" ยังได้รับการรับรองระดับแพลตินัมจากสมาคมผู้ประกอบกิจการเพลงของสหรัฐอเมริกา


title: ชูดัฟเซดโน

text: เพลงถูกนำไปแสดงในภาพยนตร์คอนเสิร์ต"" และเป็นเพลงประกอบภาพยนตร์ด้วย เพลงฉบับดัดแปลงวางจำหน่ายบนอีพีชื่อ "บิวตีฟูลอายส์" จนถึงเดือนพฤศจิกายน ค.ศ. 2017 เพลงขายได้ 1.5 ล้านหน่วยในสหรัฐ


title: อาร์ซิโนเอที่ 1

text: อาร์ซิโนเอที่ 1 (กรีก: Arsinoe ; ประสูติ 305 ปีก่อนคริสตกาล - สิ้นพระขนม์ 248 ปีก่อนคริสตกาล) เป็นพระราชินีและพระมเหสีแห่งราชวงศ์ทอเลมีของอียิปต์โบราณ พระองค์ทรงอภิเษกสมรสกับฟาโรห์ทอเลมีที่ 2 ฟิลาเดลฟัส


title: อาร์ซิโนเอที่ 1

text: พระองค์เป็นพระราชธิดาพระองค์ที่สองและพระองค์สุดท้องที่เกิดกับกษัตริย์ลีซิมาคัสและไนซีอาแห่งมาซิโดเนีย พระนางอาร์ซิโนเอที่หนึ่งมีพี่น้องสองคน พระเชษฐานามว่า อาเกโธเลส และพระขนิษฐาพระนามว่า ยูริดิซ


title: อาร์ซิโนเอที่ 1

text: พระอัยกาของพระองค์คือ อาเกโธเลสแห่งเพลลา ซึ่งเป็นขุนนางในสมัยพระเจ้าฟิลิปที่ 2 แห่งมาซิโดเนีย (ปกครองระหว่าง 359-336 ปีก่อนคริสตกาล) ในขณะที่พระอัยกาของพระองค์มีอำนาจในราชสำนัก ดังนั้นพระองค์ได้รับการขนานนามเพื่อเป็นเกียรติแก่พระอัยยิกานามว่า อาร์ซิโนเอ ซึ่งอาจจะเป็นมารดาของลีซิมาคัสหรือมารดาของพระนางไนซีอา


title: อาร์ซิโนเอที่ 1

text: ระหว่าง 289 และ 281 ปีก่อนคริสตกาล พระนางอาร์ซิโนเอได้รับตำแหน่งเป็นพระมเหสีเอกของฟาโรห์ทอเลมีที่ 2 ฟิลาเดลฟัส ซึ่งเป็นพระญาติห่างๆ ของมารดาของพระองค์ พระนางอาร์ซิโนเอทรงอภิเษกสมรสกับทอเลมีที่ 2 เป็นส่วนหนึ่งของความสัมพันธ์ระหว่างพระบิดาของพระองค์และทอเลมีที่ 2 หลังจากการอภิเษกสมรสพระนางอาร์ซิโนเอมีพระราชโอรสสองพระองค์กับพระราชธิดาอีกหนึ่งพระองค์คือ ทอเลมีที่ 3, ลีซิมาคัสแห่งอียิปต์ และพระนางเบเรนิซ เฟอร์โนเฟรัส (พระมเหสีของพระเจ้าอันติโอคัสที่ 2 ธีโอส กษัตริย์ซีเรีย)


title: การออกแบบใช้คอมพิวเตอร์ช่วย

text: การออกแบบใช้คอมพิวเตอร์ช่วย () เป็นการใช้ระบบคอมพิวเตอร์ เพื่อช่วยในการสร้าง ,การปรับเปลี่ยน ,การวิเคราะห์ หรือ การเพิ่มประสิทธิภาพของการออกแบบ ซอฟต์แวร์ CAD ถูกใช้เพื่อเพิ่มประสิทธิภาพการทำงานของนักออกแบบปรับปรุงคุณภาพ ,การออกแบบปรับปรุง ,การสื่อสารผ่านเอกสา รและเพื่อสร้างฐานข้อมูลสำหรับการผลิต ผลผลิต CAD มักอยู่ในรูปแบบของไฟล์อิเล็กทรอนิกส์สำหรับการพิมพ์ ,การตัดเฉือน หรือการดำเนินการผลิตอื่น ๆ


title: การออกแบบใช้คอมพิวเตอร์ช่วย

text: การใช้งานในการออกแบบระบบอิเล็กทรอนิกส์เป็นที่รู้จักกันคือ Electronic design automation ในการออกแบบวิศวกรรมเครื่องกล เป็นที่รู้จักกันคือ mechanical design automation (MDA) หรือ computer-aided drafting (CAD) ซึ่งรวมถึงกระบวนการในการสร้างภาพวาดทางเทคนิคด้วยการใช้ซอฟต์แวร์คอมพิวเตอร์


title: การออกแบบใช้คอมพิวเตอร์ช่วย

text: ซอฟต์แวร์ CAD สำหรับการออกแบบเชิงกลใช้กราฟิกแบบเวกเตอร์เพื่ออธิบายถึงวัตถุในแบบร่างหรืออาจสร้างกราฟิกแรสเตอร์ที่แสดงลักษณะโดยรวมของวัตถุที่ออกแบบ


title: การออกแบบใช้คอมพิวเตอร์ช่วย

text: CAD อาจถูกนำมาใช้ในการออกแบบเส้นโค้งและตัวเลขใน2 มิติ หรือ เส้นโค้ง ,พื้นผิว และของแข็งเข้าใน3 มิติ


title: การออกแบบใช้คอมพิวเตอร์ช่วย

text: CAD เป็นศิลปะอุตสาหกรรมที่สำคัญที่ใช้กันอย่างแพร่หลายในหลาย ๆ ด้าน รวมถึง อุตสาหกรรมยานยนต์ ,การต่อเรือและอวกาศ ,การออกแบบทางอุตสาหกรรม ,สถาปัตยกรรมการทำเทียม และอื่น ๆ อีกมากมาย CAD ยังใช้กันอย่างแพร่หลายในการสร้างภาพเคลื่อนไหวคอมพิวเตอร์สำหรับเอฟเฟ็กต์พิเศษในภาพยนตร์โฆษณาและคู่มือทางเทคนิคที่เรียกว่าการสร้างเนื้อหาดิจิทัล DCC


title: ฆ่าข้ามโลก

text: ฆ่าข้ามโลก (อังกฤษ:The Expatriate, Erased ) เป็นภาพยนตร์แอคชั่นสัญชาติเบลเยียม- แคนาดา ที่ออกฉายในปี ค.ศ. 2012 นำแสดงโดย แอรอน เอคฮาร์ท, ออลกา คูรี่เลนโก้, ลีอาน่า ลิเบอราโต้


title: ฆ่าข้ามโลก

text: อดีตเจ้าหน้าที่ซีไอเอ เบน โลแกน ที่ย้ายไปอยู่ในเบลเยี่ยม เพื่อที่จะเชื่อมสัมพันธ์กับลูกสาววัย 15 ปี โดยเข้ารับตำแหน่งเป็นที่ปรึกษาด้านความปลอดภัยของบริษัทระหว่างประเทศ แต่แล้ววันหนึ่งเมื่อเขาไปทำงานตามปกติ เขาก็พบว่าทั้งบริษัทได้อันตรธานหายไป รวมถึงเพื่อนร่วมงานก็หายสาบสูญไปทุกคน และก็ยังมีกลุ่มคนที่ออกตามล่าเขาและลูกสาว ซึ่งรวมถึงอดีตคู่หูซีไอเอ แอนนา ที่พยายามตามหาตัวเขาเช่นเดียวกัน ทั้งหมดนี้ทำให้เขาต้องค้นหาว่าทำไมตัวเองถึงกลายเป็นเป้าหมายของคนทุกกลุ่มเช่นนี้


title: ฮ็อง ซ็อง-นัม

text: ฮ็อง ซ็อง-นัม (2 ตุลาคม ค.ศ. 1929 – 31 มีนาคม ค.ศ. 2009) เป็นนายกรัฐมนตรีประเทศเกาหลีเหนือ ตั้งแต่วันที่ 5 กันยายน ค.ศ. 1998 จนถึงวันที่ 3 กันยายน ค.ศ. 2003 ซึ่งก่อนหน้านั้นเขาเคยดำรงตำแหน่งรักษาการนายกรัฐมนตรี ตั้งแต่วันที่ 21 กุมภาพันธ์ ค.ศ. 1997 จนถึงวันที่ 5 กันยายน ค.ศ. 1998 ฮ็อง ซ็อง-นัมจบการศึกษาที่มหาวิทยาลัยคิมอิลซ็อง และศึกษาวิศวกรรมไฟฟ้า ที่วิทยาลัยเทคนิคปราก


title: เรดีฟอร์อิต

text: "เรดีฟอร์อิต" () เป็นเพลงที่บันทึกเสียงโดยเทย์เลอร์ สวิฟต์ นักร้องนักแต่งเพลงชาวอเมริกัน จากสตูดิโออัลบั้มที่หก "เรพิวเทชัน" เดิมเป็นซิงเกิลประชาสัมพันธ์ ถูกส่งเปิดตามคลื่นวิทยุในวันที่ 24 ตุลาคม ค.ศ. 2017 เป็นซิงเกิลที่สอง เพลงได้รับการตอบรับที่ดีจากนักวิจารณ์ โดยกล่าวว่าเพลงเป็นการปรับปรุงจากซิงเกิลก่อนหน้า "ลุกวอตยูเมดมีดู" ในด้านพาณิชย์ "เรดีฟอร์อิต" ขึ้นสิบอันดับแรกในประเทศออสเตรเลีย แคนาดา ฮังการี มาเลย์เซีย นิวซีแลนด์ สกอตแลนด์ สหราชอาณาจักร และสหรัฐ และติดยี่สิบอันดับแรกในไอร์แลนด์ และเลบานอน


title: เรดีฟอร์อิต

text: สวิฟต์เผยแพร่ตัวอย่างซิงเกิลบางส่วนในวันที่ 2 กันยายน ค.ศ. 2017 ในรายการ"แซตเทอร์เดย์ไนต์ฟุตบอล"ของช่องเอบีซี ในนัดรัฐฟลอริดา พบรัฐแอละบามา และถูกใช้เป็นเพลงเปิดรายการ"แซตเทอร์เดย์ไนต์ฟุตบอล"ทุกตอนตั้งแต่นั้นมา ในวันเดียวกันนั้น เธอประกาศว่าเพลงจะอยู่ในอัลบั้มล่าสุด เรพิวเทชัน และยืนยันว่าจะออกเป็นซิงเกิลประชาสัมพันธ์ เพลงมีให้ดาวน์โหลดเป็นส่วนหนึ่งในการสั่งซื้ออัลบั้มล่วงหน้าในวันที่ 3 กันยายน ค.ศ. 2017 เพลงถูกส่งเข้าสถานีวิทยุร่วมสมัยในวันที่ 24 ตุลาคม ค.ศ. 2017


title: องค์การบริหารส่วนตำบลทุ่งแก

text: องค์การบริหารส่วนตำบลทุ่งแก เป็นองค์กรปกครองส่วนท้องถิ่นแห่งหนึ่งในอำเภอเจริญศิลป์ จังหวัดสกลนคร ตั้งอยู่เในภูมิประเทศที่เป็นที่ราบ สภาพดินจะเป็นดินทรายปนลูกรัง มีเนื้อที่เหมาะแก่การทำการเกษตร เช่นทำนา ทำสวน และสภาพป่าเป็นป่าเบญจพรรณ


title: องค์การบริหารส่วนตำบลทุ่งแก

text: ประวัติความเป็นมา


title: องค์การบริหารส่วนตำบลทุ่งแก

text: ตำบลทุ่งแก เป็นตำบลที่เก่าแก่ เดิมอยู่ในเขตปกครองของอำเภอสว่างแดนดิน ต่อมาได้แบ่งแยกออกไปจัดตั้งเป็นตำบลโคกศิลา ตำบลเจริญศิลป์ตามลำดับ และมีประกาศกระทรวงมหาดไทย เมื่อวันที่ 5 กรกฎาคม พ.ศ. 2516 ให้จัดตั้งเป็น สภาตำบลทุ่งแก


title: องค์การบริหารส่วนตำบลทุ่งแก

text: จนได้ยกฐานะเป็นองค์การบริหารส่วนตำบลทุ่งแก ตามลักษณะการปกครองส่วนท้องถิ่นเมื่อวันที่ 16 ธันวาคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลทุ่งแก จนปัจจุบัน


title: องค์การบริหารส่วนตำบลทุ่งแก

text: ปัจจุบัน องค์การบริหารส่วนตำบลทุ่งแก ปกครองครอบคลุมตำบลทุ่งแกบางส่วน (นอกเขตเทศบาลตำบลเจริญศิลป์) ประกอบด้วย 8 หมู่บ้าน ได้แก่


title: เครื่องอิสริยาภรณ์ซามูซนิสท์

text: เครื่องอิสริยาภรณ์ "ซามูซนิสท์" () เป็นเครื่องอิสริยาภรณ์ของประเทศยูเครน ถูกจัดทำขึ้นในสมัยประธานาธิบดีลีโอนิส คุชมา เมื่อวันที่ 21 สิงหาคม พ.ศ. 2539


title: องค์การบริหารส่วนตำบลโคกศิลา

text: องค์การบริหารส่วนตำบลโคกศิลา เป็นองค์กรปกครองส่วนท้องถิ่นแห่งหนึ่งในอำเภอเจริญศิลป์ จังหวัดสกลนคร มีลักษณะภูมิประเทศทั่วไปส่วนใหญ่เป็นที่ราบ มีลูกคลื่นต่ำ แหล่งน้ำธรรมชาติที่สำคัญ ได้แก่ ลำน้ำยาม หนองห้วยน้อย หนองบ่อแฮ่ หนองจาน ฯลฯ ป่าไม้ส่วนใหญ่ เป็นป่าเต็งรัง  ลักษณะของดินเป็นดินชุด ไม่มีความอุดมสมบูรณ์


title: องค์การบริหารส่วนตำบลโคกศิลา

text: ประวัติความเป็นมา


title: องค์การบริหารส่วนตำบลโคกศิลา

text: ตำบลโคกศิลา แต่เดิมเป็นหมู่บ้านเขตปกครองของตำบลทุ่งแก อำเภอสว่างแดนดิน ต่อมาทางราชการได้แบ่งแยกท้องที่ตำบลทุ่งแกออกมาจัดตั้งเป็นตำบลโคกศิลา เมื่อวันที่ 22 กรกฎาคม พ.ศ. 2517 โดยมีฐานะเป็น สภาตำบลโคกศิลา จนได้ยกฐานะเป็นองค์การบริหารส่วนตำบลโคกศิลา ตามลักษณะการปกครองส่วนท้องถิ่นเมื่อวันที่ 16 ธันวาคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลโคกศิลา มาจนปัจจุบัน


title: องค์การบริหารส่วนตำบลโคกศิลา

text: องค์การบริหารส่วนตำบลโคกศิลา ปกครองครอบคลุมพื้นที่ตำบลโคกศิลาทั้งตำบล ประกอบด้วย 8 หมู่บ้าน ได้แก่


title: นิสสัน คิกส์

text: นิสสัน คิกส์ เป็นรถยนต์ครอสโอเวอร์ผลิตโดยนิสสันตั้งแต่ปี 2559 รถรุ่นนี้เปิดตัวครั้งแรกที่ประเทศบราซิลระหว่างงานฤดูร้อนปี 2559 เพื่อโปรโมทการแข่งขันกีฬาโอลิมปิกฤดูร้อน 2016 ซึ่งนิสสันนั้นเป็นผู้สนับสนุนหลัก ได้เริ่มขายจริงเมื่อวันที่ 5 สิงหาคม พ.ศ. 2559 และต่อมาในปลายปีก็ได้เริ่มเปิดตัวในกลุ่มประเทศละตินอเมริกา และจะจำหน่ายต่ออีกมากกว่า 80 ประเทศ ในต้นปี พ.ศ. 2560 นิสสัน คิกส์ได้ทำตลาดแทนนิสสัน จุ๊ก ในประเทศอเมริกาเหนือ


หลุยเซอ อูลริเคอแห่งปรัสเซีย สมเด็จพระราชินีแห่งสวีเดน (; ; ) (24 กรกฎาคม ค.ศ.1720 – 16 กรฎาคม 1782) เป็นสมเด็จพระราชินีแห่งสวีเดนในฐานะพระอัครมเหสีของพระเจ้าอดอล์ฟ เฟรดริกแห่งสวีเดน และเป็นพระชนนีของพระเจ้ากุสตาฟที่ 3 แห่งสวีเดน พระองค์ทรงมีบทบาททางด้านการเมืองของสวีเดน ณ ขณะนั้นเป็นอย่างมาก


title: หลุยเซอ อูลริเคอแห่งปรัสเซีย สมเด็จพระราชินีแห่งสวีเดน

text: หลุยเซอ อูลริเคอแห่งปรัสเซียทรงเป็นหนึ่งในพระราชโอรส-ธิดาของพระเจ้าฟรีดริช วิลเฮล์มที่ 1 แห่งปรัสเซียและโซฟี โดโรเทอา แห่งฮันโนเฟอร์ จากทางสายพระวงศ์ของพระมารดานั้น พระองค์ทรงเป็นพระราชนัดดาของพระเจ้าจอร์จที่ 1 แห่งบริเตนใหญ่ และทรงเป็นพระภาคิไนยในพระเจ้าจอร์จที่ 2 แห่งบริเตนใหญ่ นอกจากนั้นของทรงเป็นพระภคนี(ลูกพี่ลูกน้อง)ในเจ้าชายเฟรเดอริก เจ้าชายแห่งเวลส์(พระชนกของพระเจ้าจอร์จที่ 3 แห่งสหราชอาณาจักร)และหลุยส์แห่งบริเตนใหญ่ สมเด็จพระราชินีแห่งเดนมาร์กและนอร์เวย์) หลุยเซ อูลริเคยังทรงเป็นพระขนิษฐาของพระเจ้าฟรีดริชมหาราช วิลเฮล์มิเน่แห่งปรัสเซีย เจ้าชายเอากุสท์ วิลเฮล์มแห่งปรัสเซีย และเจ้าชายไฮน์ริชแห่งปรัสเซีย


text: พระองค์ทรงอภิเษกสมรสกับพระเจ้าอดอล์ฟ เฟรดริกแห่งสวีเดน


เอลีซาเบ็ท คริสทีเนอ แห่งเบราน์ชไวค์-ว็อลเฟินบึทเทิล-เบเวิร์น () เป็นสมเด็จพระราชินีแห่งปรัสเซียในฐานะพระอัครมเหสีของพระเจ้าฟรีดริชที่ 2 แห่งปรัสเซีย เมื่อแรกประสูติพระองค์ทรงมีศักดิ์เป็นดัชเชสแห่งเบราน์ชไวค์-ว็อลเฟินบึทเทิล
เอลีซาเบ็ท คริสทีเนอทรงเป็นพระธิดาของดยุกแฟร์ดินันด์ อัลเบรตช์ที่ 2 แห่งบราวน์ชไวก์-โวลเฟ่นบึทเท่ล และดัชเชสอังตัวเนตต์ อมาลีแห่งเบราน์ชไวค์-ว็อลเฟินบึทเทิล โดยทรงเป็นลำดับที่สามจากพระโอรส-ธิดาทั้ง 16 องค์ พระองค์ทรงเป็นพระขนิษฐาของดยุกคาร์ลที่ 1 แห่งเบราน์ชไวค์-ว็อลเฟินบึทเทิล ดยุกอันทอน อูลริชแห่งเบราน์ชไวค์-ว็อลเฟินบึทเทิล และทรงเป็นพระเชษฐภคินีของ ดยุกแฟร์ดินันด์แห่งบราวน์ชไวก์-โวลเฟ่นบึทเท่ล หลุยเซ อมาลี เจ้าหญิงเอากุสท์ วิลเฮล์มแห่งปรัสเซีย โซฟี อมาลี ดัชเชสแห่งซัคเซิน-โคบูร์ก-ซาลเฟลด์ สมเด็จพระราชินียูเลียนา มารีอาแห่งเดนมาร์ก นอกจากนี้พระองค์ยังทรงเป็นพระภาคิไนย(หลานป้า)ของเอลีซาเบ็ท คริสทีเนอแห่งเบราน์ชไวค์-ว็อลเฟินบึทเทิล พระจักรพรรดินีในจักรพรรดิคาร์ลที่ 6 แห่งจักรวรรดิโรมันอันศักดิ์สิทธิ์
พระองค์ทรงได้รับการศึกษาอย่างผิวเผินในด้านการสนทนาภาษาเยอรมันและภาษาฝรั่งเศส และด้านการเต้นรำและการวาดภาพอย่างละเล็กน้อยเท่านั้น ราชวงศ์เวลฟ์สายเบเวิร์นนั้นเป็นพวกเคร่งครัดศาสนาคริสต์นิกายลูเทอแรนมาก การเลี้ยงดูที่เคร่งครัดนี้ทำให้พระองค์ทรงเติบโตเป็นดัชเชสที่เงียบและขี้อาย
ในวันที่ 12 พฤษภาคม ค.ศ.1733 เอลีซาเบ็ท คริสทีเนอ(18 ปี)และมงกุฏราชกุมารฟรีดริชแห่งปรัสเซียทรงเข้าพิธีอภิเษกสมรส ณ พระราชวังซัลซ์ดาห์ลุมของพระอัยกาดยุกลุดวิจ รูดอล์ฟแห่งเบราน์ชไวค์-ว็อลเฟินบึทเทิล ทั้งพระองค์ไม่มีพระราชโอรส-ธิดาด้วยกันและทรงแยกกันอยู่ตั้งแต่ปีค.ศ.1740
พระสัสสุระของเอลีซาเบ็ท คริสทีเนอ พระเจ้าฟรีดริช วิลเฮล์มที่ 1 แห่งปรัสเซียได้เสด็จสวรรคตในปีค.ศ.1740 และพระสวามีของพระองค์ก็ได้ขึ้นครองราชย์เป็นพระเจ้าฟรีดริชที่ 2 แห่งปรัสเซีย ในช่วงเวลาที่พระองค์ทรงดำรงตำแหน่งพระราชินีอยู่นั้นได้ทรงประทับอยู่อย่างเดียวดายที่โดยที่พระสวามีจะเสด็จมาเยี่ยมเยียนนานๆ ครั้ง และทรงได้รับมอบหมายให้เลี้ยงดูเจ้าหญิงฟรีดริเค่ ชาร์ล็อทเท่แห่งปรัสเซียที่ภายหลังได้อภิเษกกับดยุคแห่งยอร์คและอัลบานี
หลังจากที่พระเจ้าฟรีดริชมหาราชทรงเสด็จสวรรคตและพระภาคิไนยเจ้าชายฟรีดริช วิลเฮล์มแห่งปรัสเซียได้เสด็จขึ้นครองราชย์ต่อ พระองค์ก็ยังคงประทับอยู่ที่พระราชวังโชนเฮาเซ่นเช่นเดิม โดยมีพระญาติและสมาชิกราชวงศ์ต่างๆ เสด็จมาเยี่ยมกันอยู่บ่อยๆ พระองค์ทรงเสด็จสวรรคตอย่างสงบในวันที่13 มกราคม ค.ศ.1797 มีพระชนมายุรวมได้ 82 พรรษา


title: พรสรวง รวยรื่น

text: พรสรวง รวยรื่น ชื่อเล่น เซียงเซียง เป็นนักแสดงชาวไทย


title: ฤดูหนาวในประเทศไทย พ.ศ. 2560–2561

text: เมื่อวันที่ 23 ตุลาคม พ.ศ. 2560 ประเทศไทยได้เข้าสู่ฤดูหนาวตามประกาศของกรมอุตุนิยมวิทยา เนื่องจากการเปลี่ยนแปลงของทิศทางลมชั้นบนระดับล่าง ได้เปลี่ยนเป็นลมตะวันออกหรือตะวันออกเฉียงเหนือ และลมชั้นบนระดับบนได้เปลี่ยนเป็นลมตะวันตก รวมถึงเกณฑ์ของอุณหภูมิและปริมาณฝนในตอนบนของประเทศได้ลดลงอย่างต่อเนื่อง


title: ฤดูหนาวในประเทศไทย พ.ศ. 2560–2561

text: สำหรับฤดูหนาวทางดาราศาสตร์ เป็นฤดูกาลทางดาราศาสตร์ เมื่อตำแหน่งของวงโคจรโลกรอบดวงอาทิตย์ เคลื่อนเข้าสู่จุดอายัน (จุดหยุด กล่าวคือจุดที่ดวงอาทิตย์โคจรไปถึงใต้สุดหรือเหนือสุด) และจุดวิษุวัต (กลางคืนและกลางวันมีเวลาเท่ากัน) สำหรับปีนี้ ฤดูหนาวทางดาราศาสตร์เริ่มต้นในวันที่ 21 ธันวาคม พ.ศ. 2560 (วันอายันเดือนธันวาคม พ.ศ. 2560) และไปสิ้นสุดในวันที่ 20 มีนาคม พ.ศ. 2561 (วันวิษุวัตเดือนมีนาคม พ.ศ. 2561)


title: ฤดูหนาวในประเทศไทย พ.ศ. 2560–2561

text: ฤดูของประเทศไทยแบ่งเป็น 3 ฤดู คือ ฤดูร้อน (กลางเดือนกุมภาพันธ์ถึงกลางเดือนพฤษภาคม), ฤดูฝน (กลางเดือนพฤษภาคมถึงกลางเดือนตุลาคม) และฤดูหนาว (กลางเดือนตุลาคมถึงกลางเดือนกุมภาพันธ์) ซึ่งฤดูหนาวเริ่มขึ้นเมื่อมรสุมตะวันออกเฉียงเหนือพัดเข้าปกคลุมประเทศไทย โดยเริ่มต้นอากาศจะแปรปรวน ไม่แน่นอน อาจมีอากาศเย็น หรือฝนฟ้าคะนอง โดยเฉพาะภาคกลางตอนล่าง


title: ฤดูหนาวในประเทศไทย พ.ศ. 2560–2561

text: มรสุมตะวันออกเฉียงเหนือมีแหล่งกำเนิดจะบริเวณความกดอากาศสูงในซีกโลกเหนือแถบประเทศมองโกเลียและจีน ซึ่งจะพัดพาเอามวลอากาศเย็นและแห้งเข้ามาในประเทศไทย ทำให้ท้องฟ้าปลอดโปร่ง อากาศจะหนาวเย็นและแห้งโดยทั่วไปในประเทศไทยตอนบน แต่จะทำให้ภาคใต้มีฝนตกชุกเนื่องจากนำเอาความชื้นจากอ่าวไทยเข้าไปในพื้นที่


title: ฤดูหนาวในประเทศไทย พ.ศ. 2560–2561

text: ในภาคกลาง, ภาคตะวันออกเฉียงเหนือและภาคเหนือ อุณหภูมิจะแตกต่างกันมากในช่วงฤดูร้อนและฤดูหนาว ซึ่งในฤดูหนาวอุณหภูมิต่ำสุดในตอนเช้าจะอยู่เกณฑ์หนาวถึงหนาวจัดในเดือนธันวาคมถึงมกราคม ซึ่งอุณหภูมิอาจลดลงได้จนต่ำกว่าจุดเยือกแข็งในพื้นที่ที่มีภูมิประเทศเป็นเทือกเขาหรือยอดเขาสูงของภาคเหนือและภาคตะวันออกเฉียงเหนือ ลมพื้นผิวโดยมากเป็นลมฝ่ายเหนือและลมตะวันออกเฉียงเหนือ ส่วนความชื้นสัมพัทธ์จะลดลงอย่างชัดเจน


title: ฤดูหนาวในประเทศไทย พ.ศ. 2560–2561

text: อุณหภูมิต่ำที่สุดในประเทศไทยที่เคยวัดได้ในระหว่างปี พ.ศ. 2494 ถึง พ.ศ. 2558 คือ -1.4 องศาเซลเซียส ที่สถานีอากาศเกษตร (สกษ.) สกลนคร จังหวัดสกลนคร ในภาคตะวันออกเฉียงเหนือ เมื่อวันที่ 2 มกราคม พ.ศ. 2517


title: ฤดูหนาวในประเทศไทย พ.ศ. 2560–2561

text:
ส่วนอุณหภูมิต่ำสุดของภาคอื่น ๆ มีดังนี้
ส่วนกรุงเทพมหานครวัดได้ 9.9 องศาเซลเซียส ที่สถานีตรวจอากาศเฉลิมพระเกียรติ แขวงคลองเตย เขตคลองเตย เมื่อวันที่ 12 มกราคม พ.ศ. 2498


title: ฤดูหนาวในประเทศไทย พ.ศ. 2560–2561

text: วันที่ 27 ตุลาคม พ.ศ. 2560 กรมอุตุนิยมวิทยาได้ออกประกาศ การคาดหมายลักษณะอากาศช่วงฤดูหนาวของประเทศไทย พ.ศ. 2560–2561 โดยกรมอุตุนิยมวิทยาคาดหมายว่า อุณหภูมิต่ำสุดเฉลี่ยจะสูงกว่าค่าปกติ (ที่ประมาณ 20–21°ซ) แต่จะหนาวเย็นกว่าปีที่ผ่านมา โดยคาดว่าอุณหภูมิต่ำสุดของประเทศอยู่ที่ประมาณ 7–8°ซ อยู่ในบริเวณตอนบนของภาคเหนือและภาคตะวันออกเฉียงเหนือ สำหรับกรุงเทพมหานครและปริมณฑลอุณหภูมิต่ำสุดจะอยู่ที่ 17–18°ซ โดยช่วงที่มีอากาศหนาวเย็นที่สุดจะอยู่ประมาณครึ่งหลังของเดือนธันวาคมถึงปลายเดือนมกราคม และบริเวณยอดภูเขา จะมีอากาศหนาวถึงหนาวจัดได้ และอาจเกิดน้ำค้างแข็งขึ้นได้


title: ฤดูหนาวในประเทศไทย พ.ศ. 2560–2561

text: สำหรับภาคใต้ จะมีอากาศเย็นบางแห่งบริเวณตอนบนของภาค และมีฝนตกหนาแน่นในเดือนพฤศจิกายนและธันวาคม โดยเฉพาะชายฝั่งด้านตะวันออก ตั้งแต่จังหวัดชุมพรลงไป จะมีฝนตกหนักถึงหนักมากบางแห่ง และมีโอกาสได้รับผลกระทบจากพายุหมุนเขตร้อนในช่วงเตือนตุลาคมถึงธันวาคมด้วย


title: จอนาทัน วอลเทอส์

text: จอนาทัน รอนัลด์ วอลเทอส์ (; เกิดวันที่ 20 กันยายน ค.ศ. 1983) เป็นนักฟุตบอลอาชีพ ตำแหน่งกองหน้า ปัจจุบันเล่นให้กับสโมสรฟุตบอลอิปสวิชทาวน์ด้วยสัญญายืมตัวจากเบิร์นลีย์ และทีมชาติสาธารณรัฐไอร์แลนด์


title: จอนาทัน วอลเทอส์

text: โดยวอลเทอส์ เคยได้รองแชมป์เอฟเอ คัพ ร่วมกับสโตก ซิตี ในปี 2011 และได้ลงแข่งขันในรายการสำคัญระดับชาติร่วมกับทีมชาติสาธารณรัฐไอร์แลนด์ ถึง 2 ครั้ง ได้แก่ ฟุตบอลชิงแชมป์แห่งชาติยุโรป 2012 ที่ประเทศโปแลนด์ และ ฟุตบอลชิงแชมป์แห่งชาติยุโรป 2016 ที่ประเทศฝรั่งเศส นอกจากนี้เขายังเคยได้รับรางวัลจากสมาคมฟุตบอลไอร์แลนด์ (FAI) ในฐานะผู้เล่นยอดเยี่ยมแห่งปีของทีมชาติสาธารณรัฐไอร์แลนด์ ในปี ค.ศ. 2015


การแข่งขัน ฟุตบอลชิงแชมป์สโมสรโลก 2017 นัดชิงชนะเลิศ เป็นการแข่งขันนัดชิงชนะเลิศของ ฟุตบอลชิงแชมป์สโมสรโลก 2017, เป็นทัวร์นาเมนต์ฟุตบอลที่เป็นเจ้าภาพโดย ประเทศสหรัฐอาหรับเอมิเรตส์. ครั้งนี้เป็นนัดชิงชนะเลิศครั้งที่ 13 ของ ฟุตบอลชิงแชมป์สโมสรโลก, ทัวร์นาเมนต์ที่มีการจัดขึ้นโดยฟีฟ่าระหว่างสโมสรที่เป็นผู้ชนะจากแต่ละทีมแต่ละสมาพันธ์จากหกทวีป, เช่นเดียวกับแชมป์ลีกจากชาติเจ้าภาพ.


title: ฟุตบอลชิงแชมป์สโมสรโลก 2017 นัดชิงชนะเลิศ

text: รอบชิงชนะเลิศเป็นการตัดสินกันระหว่าง สโมสรจากสเปน เรอัล มาดริด, เป็นตัวแทนของ ยูฟ่า ในฐานะครองแชมป์ของ ยูฟ่าแชมเปียนส์ลีก และสโมสรจากบราซิล เกรมีอู, เป็นตัวแทน คอนเมบอล ของ โกปาลีเบร์ตาดอเรส. จะลงเล่นที่ ซาเหย็ด สปอร์ตส์ ซิตี สเตเดียม ในเมือง อาบูดาบี เมื่อวันที่ 16 ธันวาคม พ.ศ. 2560.


title: สมเด็จพระราชินีนาตาลีแห่งเซอร์เบีย

text:
สมเด็จพระราชินีนาตาลีแห่งเซอร์เบีย ()
สมเด็จพระราชินีนาตาลี ทรงมีพระนามเดิมว่า นาตาลี โอเบอโนวิช คีโชโก ทรงเป็นพระธิดาใน เจ้าหญิงโพลิลีนแห่งมองเดเวีย กับ พันเอก ปีเตอร์ โอเบอโนวิช เสด็จพระราชสมภพ ณ ทัสคานี โดยพระอัยกา (ปู่) ของพระองค์ทรงเป็นจอมทัพแห่งเซอร์เบียด้วย โดยพระชนม์ชีพช่วงต้นทรงอาศัยอยู่ใน ราชอาณาจักรโรมาเนีย โดยพระองค์ทรงมีพระอนุชาและพระขนิษฐา ดังนี้


title: สมเด็จพระราชินีนาตาลีแห่งเซอร์เบีย

text:
โดยต่อมาพระบิดาเสียชีวิตและพระมารดาสิ้นพระชนม์ พระองค์และพระอนุชาพระขนิษฐาได้รับการดูแลจากพระอัยกาและพระอัยยิกาฝั่งพระบิดา
นางสาวนาตาลี ได้พบกับ พระเจ้ามิลานที่ 1 แห่งเซอร์เบีย พระราชสวามีในอนาคต ซึ่งขณะนั้นดำรงพระอิสริยยศเป็นมกุฎราชกุมารแห่งเซอร์เบีย ขณะมีอายุ 16 ปี ซึ่งพบกันที่การประชุมใหญ่แห่งราชวงศ์และเหล่าขุนนาง ทหารแห่งเซอร์เบีย ต่อมาเจ้าชายมิลาน มกุฎราชกุมารแห่งเซอร์เบียได้ทรงขอเธอแต่งงาน ได้รับพระราชทานพระอิสริยยศเป็น เจ้าหญิงนาลาลี มกุฎราชกุมารีแห่งเซอร์เบีย พระวรชายา โดยทรงให้กำเนิดพระราชโอรส 2 พระองค์ดังนี้


title: สมเด็จพระราชินีนาตาลีแห่งเซอร์เบีย

text:
ภายหลังจาากที่พระราชสวามีครองราชย์ต่อจากพระราชบิดา มกุฎราชกุมารีนาตาลี จึงได้รับการสถาปนาเป็น สมเด็จพระราชินีนาตาลีแห่งเซอร์เบีย
หลังจากเสกสมรสได้มินาน พระองค์และพระราชสวามีทรงมีความขุ่นข้องหมองพระราชหฤทัยกันบ่อยครั้ง จนนำไปสู่การหย่าร้างในวันที่ 6 มีนาคม พ.ศ. 2432 ซึ่งเป็นวันครบรอบการเป็นสมเด็จพระราชินีแห่งเซอร์เบียของพระองค์ครบ 7 ปี แต่ถึงกระนั้นพระราชสวามีก็มิได้เสกสมรสใหม่ ต่อมา เมื่อวันที่ 11 กุมภาพันธ์ พ.ศ. 2444 พระเจ้ามิลานที่ 1 แห่งเซอร์เบีย เสด็จสวรรคตลง พระราชโอรสพระองค์ใหญ่ เสด็จขึ้นครองราชย์


title: สมเด็จพระราชินีนาตาลีแห่งเซอร์เบีย

text: สมเด็จพระราชินีนาตาลีแห่งเซอร์เบีย เสด็จสวรรคตลงเมื่อวันที่ 8 พฤษภาคม พ.ศ. 2484 ซึ่งเป็นก่อนวันครบรอบพระชนมายุ 82 พรรษา เพียง 6 วัน ด้วยโรคพระชรา


title: รั้วต้นไม้

text:
รั้วต้นไม้ () เป็นแนวของไม้พุ่มหรือไม้ยืนต้นที่ปลูกไว้ชิดๆ กัน
ซึ่งถูกดัดหรือตัดแต่งโดยเฉพาะให้มีลักษณะเป็นแนวกั้นคล้ายกำแพง,
ปกติมักจะทำไว้ตามขอบไร่นาเพื่อแบ่งแยกอาณาบริเวณ และช่วยบังลมพายุที่จะทำลายพืชผล,
หรือกั้นระหว่างแนวบ้านเรือนกับถนนเพื่อเพิ่มความร่มรื่น ดักฝุ่นละออง และลดเสียงรบกวน,
บางครั้งก็นำมาใช้เป็นองค์ประกอบร่วมในการจัดสวนเพื่อเพิ่มความสวยงาม ซึ่งมักจะตัดแต่งให้มีรูปร่างแปลกตาเป็นพิเศษอีกด้วย


title: แซตเทอร์นาเลีย

text: แซตเทอร์นาเลีย () เป็นเทศกาลโรมันโบราณเพื่ออุทิศแด่เทพเจ้าแซตเทิร์น จัดขึ้นตรงกับวันที่ 17 ธันวาคมในปฏิทินจูเลียน และภายหลังขยายเทศกาลไปจนถึงวันที่ 23 ธันวาคม วันหยุดนี้มีการเฉลิมฉลองด้วยการบูชายัญ ณ เทวสถานแซตเทิร์น ในจตุรัสโรมัน และงานเลี้ยงสาธารณะ ตามด้วยการให้ของขวัญเป็นการส่วนตัว การสังสรรค์ต่อเนื่องและบรรยากาศแบบคาร์นิวัลซึ่งขัดต่อจารีตสังคมของโรมัน โดยอนุญาตให้มีการพนัน และนายทาสให้บริการบนโต๊ะอาหารแก่ทาส กวี คาตุลลุส เรียกวันเหล่านี้ว่า "วันยอดเยี่ยม" เทศกาลดังกล่าวเทียบเท่ากับวันหยุดโครเนียของกรีก ซึ่งมีการเฉลิมฉลองระหว่างเดือนแอตติกฮีคาทอมบาเอียนในกลางฤดูร้อนตอนปลาย


title: ระบบสนธิสัญญาแอนตาร์กติก

text: สนธิสัญญาแอนตาร์กติกและความตกลงที่เกี่ยวข้อง รวมเรียก ระบบสนธิสัญญาแอนตาร์กติก () วางระเบียบความสัมพันธ์ระหว่างประเทศที่เกี่ยวข้องกับทวีปแอนตาร์กติกา สำหรับวัตถุประสงค์ของระบบสนธิสัญญาฯ มีการนิยาม "แอนตาร์กติกา" ว่าหมายถึงแผ่นดินและหิ้งน้ำแข็งทั้งหมดที่อยู่ใต้ละติจูด 60°ใต้ สนธิสัญญาฯ มีผลใช้บังคับในปี 2504 และปัจจุบันมีภาคี 53 ประเทศ สนธิสัญญาฯ กันทวีปแอนตาร์กติกาไว้เพื่อการอนุรักษ์ทางวิยาศาสตร์ จัดตั้งเสรีภาพการสืบสวนทางวิทยาศาสตร์และห้ามกิจกรรมทางทหารบนทวีป สนธิสัญญาฯ เป็นความตกลงควบคุมอาวุธความตกลงแรกซึ่งจัดตั้งขึ้นระหว่างสงครามเย็น นับแต่เดือนกันยายน 2547 สำนักงานใหญ่เลขาธิการสนธิสัญญาแอนตาร์กติกตั้งอยู่ในกรุงบัวโนสไอเรส ประเทศอาร์เจนตินา


title: ระบบสนธิสัญญาแอนตาร์กติก

text: สนธิสัญญาหลักเปิดให้ลงนามเมื่อวันที่ 1 ธันวาคม 2502 และมีผลใช้บังคับอย่างเป็นทางการเมื่อวันที่ 23 มิถุนายน 2504 ผู้ลงนามดั้งเดิมเป็น 12 ประเทศซึ่งมีกิจกรรมในทวีปแอนตาร์กติการะหว่างปีธรณีฟิสิกส์สากล 2500–2501 สิบสองประเศซึ่งมีผลประโยชน์สำคัญในทวีปแอนตาร์กติกาในเวลานั้น ได้แก่ ประเทศอาร์เจนตินา ออสเตรเลีย เบลเยียม ชิลี ฝรั่งเศส ญี่ปุ่น นิวซีแลนด์ นอร์เวย์ แอฟริกาใต้ สหภาพโซเวียต สหราชอาณาจักรและสหรัฐ ประเทศเหล่านี้ตั้งสถานีในทว่ีปแอนตาร์กติกากว่า 50 สถานีสำหรับปีธรณีฟิสิกส์สากล


title: ตัวต่อนินจา แสบซ่าส์สะท้านเงา

text: ตัวต่อนินจา แสบซ่าส์สะท้านเงา(อังกฤษ:LEGO Ninjago: Kings Of Shadow) เป็นละครแอนิเมชัน ที่กล่าวถึงเรื่องราวของนินจาเลโก้ที่ต้องออกปราบปรามเหล่ามารร้าย ออกอากาศทางช่อง การ์ตูนเน็ทเวิร์ค ในต่างประเทศ ในประเทศไทย ละครเรื่องนี้ออกอากาศทางช่อง โมโน 29 ต่อจากเรื่อง"ตัวต่อนินจา แสบซ่าส์สะท้านเมือง"


title: การฟ้องให้ขับบิล คลินตันออกจากตำแหน่ง

text: การฟ้องให้ขับบิล คลินตันออกจากตำแหน่ง เป็นกระบวนการซึ่งสภาผู้แทนราษฎรสหรัฐเริ่มเมื่อวันที่ 19 ธันวาคม 2541 ต่อบิล คลินตัน ประธานาธิบดีสหรัฐคนที่ 42 ใน 2 ข้อหา ข้อหาหนึ่งฐานเบิกความเท็จ และอีกข้อหนึ่งฐานขัดขวางกระบวนการยุติธรรม ข้อหาทั้งสองเกิดจากคดีการก่อกวนทางเพศที่พอลลา โจนส์ฟ้องคลินตัน ต่อมา วุฒิสภาปล่อยตัวคลินตันจากข้อเหาเหล่านี้เมื่อวันที่ 12 กุมภาพันธ์ 2542 ส่วนมาตราฟ้องให้ขับออกจากตำแหน่งอีกสองมาตรา คือ ข้อหาเบิกความเท็จที่สองและข้อหาละเมิดอำนาจ ไม่ผ่านสภาผู้แทนราษฎร


title: การฟ้องให้ขับบิล คลินตันออกจากตำแหน่ง

text: ก่อนหน้าการฟ้องให้ขับออกจากตำแหน่ง ที่ปรึกษาอิสระ เคน สตาร์ (Ken Starr) ยื่นเอกสารต่อคณะกรรมาธิการตุลาการของสภาผู้แทนราษฎร หัวหน้าอัยการ เดวิด ชิพเพอส์ (David Schippers) และทีมของเขาทบทวนเอกสารและตัดสินว่ามีมูลพอให้ฟ้องให้ขับประธานาธิบดีออกจากตำแหน่ง ผลคือ สภาผู้แทนราษฎรเต็มสภาพิจารณาสี่ข้อหา โดยผ่านสองข้อหา ทำให้คลินตันเป็นประธานาธิบดีคนที่สองที่ถูกฟ้องให้ขับออกจากตำแหน่ง คนแรกคือ แอนดรูว์ จอห์นสันในปี 2411 และเป็นคนที่สามที่มาตราฟ้องให้ขับออกจากตำแหน่งถูกเสนอต่อสภาผู้แทนราษฎรเต็มสภาเพื่อพิจารณา (ริชาร์ด นิกสันลาออกจากตำแหน่งประธานาธิบดีในปี 2517 ระหว่างที่มีกระบวนการฟ้องให้ขับเขาออกจากตำแหน่ง)


title: การฟ้องให้ขับบิล คลินตันออกจากตำแหน่ง

text: การพิจารณาในวุฒิสภาสหรัฐเริ่มทันทีหลังมีการประชุมรัฐสภาชุดที่ 106 ซึ่งพรรครีพับลิกันเริ่มด้วยสมาชิกวุฒิสภา 55 คน ต้องการคะแนนเสียงสองในสาม (67 เสียง) เพื่อถอดถอนคลินตันออกจากตำแหน่ง สมาชิกวุฒิสภา 50 คนออกเสียงลงคแนนให้ถอดถอนคลินตันฐานขัดขวางกระบวนการยุติธรรม และ 45 เสียงในถอดถอนเขาในข้อหาเบิกความเท็จ ไม่มีสมาชิกพรรคเดโมแครตของเขาออกเสียงลงคะแนนให้มีความผิดทั้งสองข้อหา คลินตันถูกปล่อยตัวในทุกข้อกล่าวหา


title: องค์การบริหารส่วนตำบลหนองแปน (จังหวัดสกลนคร)

text: "ระวังสับสนชื่อคล้ายกัน องค์การบริหารส่วนตำบลหนองแปน"


text: องค์การบริหารส่วนตำบลหนองแปน เป็นองค์กรปกครองส่วนท้องถิ่นแห่งหนึ่งในอำเภอเจริญศิลป์ จังหวัดสกลนคร มีลักษณะเป็นที่สูงทางด้านเหนือในระดับความสูง 190 เมตรจากระดับน้ำทะเลปานกลาง ส่วนทางตอนกลาง และทางใต้ของตำบล เป็นที่ลุ่ม ในระดับความสูง 177 เมตร จากระดับน้ำทะเล พื้นที่ส่วนใหญ่ใช้ในการทำนา ทำสวน ทำไร่ ตั้งอยู่ห่างจากตัวอำเภอเจริญศิลป์ตาม ถนนสายหนองแปน - โคกคอน-เจริญศิลป์ ระยะทางประมาณ 26 กิโลเมตร และตามถนนสายหนองแปน – สว่างแดนดิน- เจริญศิลป์ ระยะทาง 47 กิโลเมตร


text: ประวัติความเป็นมา


text: ตำบลหนองแปน แต่เดิมเป็นหมู่บ้านเขตปกครองของตำบลโคกสี อำเภอสว่างแดนดิน ต่อมาทางราชการได้แบ่งแยกท้องที่ตำบลโกคสีออกมาจัดตั้งเป็นตำบลหนองแปน เมื่อวันที่ 22 กันยายน พ.ศ. 2523 โดยมีฐานะเป็น สภาตำบลหนองแปน จนได้ยกฐานะเป็นองค์การบริหารส่วนตำบลหนองแปน ตามลักษณะการปกครองส่วนท้องถิ่นเมื่อวันที่ 16 ธันวาคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบลหนองแปน มาจนปัจจุบัน


text: องค์การบริหารส่วนตำบลหนองแปน ปกครองครอบคลุมพื้นที่ตำบลหนองแปนทั้งตำบล ประกอบด้วย 11 หมู่บ้าน ได้แก่


text:
โรงเรียนประถมศึกษา 1 แห่ง
โรงเรียนขยายโอกาสทางการศึกษา 3 แห่ง
ศูนย์พัฒนาเด็กเล็กในสังกัดองค์การบริหารส่วนตำบลหนองแปน ๓ ศูนย์
ศูนย์การศึกษานอกโรงเรียน 1 แห่ง


text: ที่อ่านหนังสือพิมพ์ประจำหมู่บ้าน 6 แห่ง


text: วัด/สำนักสงฆ์ 9 แห่ง


text: โรงพยาบาลของรัฐ 1 แห่ง


title: ลิฟแอนด์มัดดี

text: ลิฟแอนด์มัดดี () เป็นซีรีส์โทรทัศน์แนวตลกของสหรัฐอเมริกา ที่สร้างโดย John D. Beck และ Ron Hart โดยออกอากาศทางช่องดิสนีย์แชนแนล ในวันที่ 19 กรกฎาคม 2013 และจบลงในวันที่ 24 มีนาคม 2017 ซีรีส์นำแสดงโดย โดฟ คาเมรอน, Joey Bragg, Tenzing Norgay Trainor, Kali Rocha, Benjamin King และ Lauren Lindsey Donzis


title: ตะกร้อไทยแลนด์ลีก 2560

text: ตะกร้อไทยแลนด์ลีก 2560 เป็นการแข่งขันตะกร้อไทยแลนด์ลีกครั้งที่ 16 ซึ่งในฤดูกาลนี้จะมีสโมสรเข้าร่วมการแข่งขันเป็น 10 สโมสร


title: ตะกร้อไทยแลนด์ลีก 2560

text: โดยเริ่มแข่งขันครึ่งฤดูกาลแรกระหว่างวันที่ 8 กรกฎาคม ถึง 2 กันยายน 2560 และครึ่งฤดูกาลหลังระหว่างวันที่ 9 กันยายน ถึง 28 ตุลาคม 2560 โดยแข่งในระบบเหย้าเยือนพบกันหมดเป็นจำนวนทีมละ 18 นัด แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนน การจัดลำดับบนตารางคะแนน ดังนี้


title: ตะกร้อไทยแลนด์ลีก 2560

text: ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับดังนี้


โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) - Pattaya City 1 School (Choen Pisalayabutr Rat Bumpen) เป็นโรงเรียนที่ตั้งอยู่ในเขตวัดพุทธิวราราม (กระทิงลาย) เมืองพัทยา ตำบลหนองปลาไหล อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย เปิดทำการเรียนการสอนในระดับชั้นปฐมวัย ถึงมัธยมศึกษา แบบสหศึกษา


โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) เป็นโรงเรียนประเภทนายอำเภอจัดตั้ง ตามพระราชบัญญัติประถมศึกษาเมื่อวันที่ 1 กันยายน พ.ศ. 2498 ซึ่งนายบุญช่วย ระเริงศิลป์ ผู้ใหญ่บ้านหมู่ที่ 1 ตำบลนาเกลือ อำเภอบางละมุงในขณะนั้น พร้อมด้วยท่านเจ้าอาวาสวัดกระทิงรายได้ช่วยกันบริจาคเงินสร้างโต๊ะเก้าอี้ พร้อมทั้งกระดานดำ เป็นเงิน 4,386 บาท เพื่อเป็นประโยชน์ในการเรียนการสอน และใช้ศาลาการเปรียญวัดกระทิงรายเป็นสถานที่เล่าเรียน ตั้งแต่ประถมศึกษาปีที่ 1-4 ตามหลักสูตรกระทรวงศึกษาธิการ และใช้ชื่อว่า " โรงเรียนวัดกระทิงราย " มีนักเรียน 45 คนครู 2 คน คือนายจำนรรย์ แจ้งน้อย รักษาการในตำแหน่งครูใหญ่ และนางสุนีย์ ทิมทอง เป็นครูผู้น้อย


title: โรงเรียนเมืองพัทยา 1 (เชิญ พิศลยบุตรราษฎร์บำเพ็ญ)

text: ต่อมาเดือนตุลาคม พ.ศ. 2510 พระครูวิจารณ์ศาสนกิจ (สม) เจ้าอาวาสวัดกระทิงราย และคุณหญิงเชิญ พิศลยบุตร - รวมทั้งราษฎร ได้ร่วมกันสร้างอาคารถาวรแบบ 017 ข. จำนวน 1 หลัง 4 ห้องเรียน จัดสร้างถังน้ำคอนกรีตเสริมเหล็ก จำนวน 3 ถัง พร้อมทั้งเสาธง และห้องน้ำ เป็นเงินทั้งสิ้น 260,000 บาท และเริ่มใช้อาคารเรียนเมื่อวันที่ 17 พฤษภาคม พ.ศ. 2511 เป็น " โรงเรียนวัดกระทิงราย (เชิญ พิศลยบุตรราษฎร์บำเพ็ญ) "


text: ต่อมาเดือนพฤศจิกายน พ.ศ. 2521 โรงเรียนวัดกระทิงราย (เชิญ พิศลยบุตรราษฎร์บำเพ็ญ) ซึ่งสังกัดองค์การบริหารส่วนจังหวัดชลบุรี ได้โอนไปสังกัดเมืองพัทยา กรมส่งเสริมการปกครองส่วนท้องถิ่น กระทรวงมหาดไทย และเปลี่ยนชื่อเป็น " โรงเรียนเมืองพัทยา 1 (เชิญ พิศลยบุตรราษฎร์บำเพ็ญ) " ตั้งแต่วันที่ 29 พฤศจิกายน พ.ศ. 2521 จนถึงปัจจุบัน


title: เซบาสเตียน เคอรซ์

text: เซบาสเตียน เคอรซ์ (เกิด 27 สิงหาคม ค.ศ. 1986) เป็นนายกรัฐมนตรีออสเตรีย เมื่อวันที่ 18 ธันวาคม ค.ศ. 2017 เป็นหัวหน้าพรรคประชาชนออสเตรีย (ÖVP) ตั้งแต่ปี ค.ศ. 2014 เคยดำรงตำแหน่งรัฐมนตรีว่าการกระทรวงการต่างประเทศ


title: เซบาสเตียน เคอรซ์

text: ในการเลือกตั้งสภานิติบัญญัติแห่งชาติ ค.ศ. 2017 พรรคประชาชนออสเตรียชนะการเลือกตั้ง


title: ไวต์ฮอร์ส (เพลงเทย์เลอร์ สวิฟต์)

text: "ไวต์ฮอร์ส" () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ เพลงแต่งโดยสวิฟต์ และลิซ โรส ผลิตโดยนาธาน แชปแมน โดยสวิฟต์คอยช่วยผลิตด้วย เพลงออกจำหน่ายวันที่ 7 ธันวาคม ค.ศ. 2008 โดยสังกัดบิกแมชีนเรเคิดส์ เป็นซิงเกิลที่สองจากสตูดิโออัลบั้มที่สอง "เฟียร์เลส" (2008) สวิฟต์และโรสแต่งเพลงเกี่ยวกับคนรักเก่าคนหนึ่งของสวิฟต์ เมื่อเธอพบว่าเขาไม่ใช่คนแบบที่เธอต้องการ เพลงเน้นที่ช่วงเวลาที่สวิฟต์ยอมรับว่าความสัมพันธ์จบลง "ไวต์ฮอร์ส" ในด้านดนตรี เป็นเพลงคันทรี และใช้ไม่เน้นที่การผลิตมากเพื่อให้ความสำคัญกับเสียงร้องมากกว่า ในด้านเนื้อเพลง เพลงพูดถึงความผิดหวังในสิ่งที่ไม่ได้เป็นไปตามที่คิด และความสัมพันธ์ที่เจ็บปวด มีการอ้างถึงนิยายปรัมปราด้วย


title: ไวต์ฮอร์ส (เพลงเทย์เลอร์ สวิฟต์)

text: ด้านการวิจารณ์ "ไวต์ฮอร์ส" ได้รับการตอบรับที่ดี ในงานประกาศรางวัลแกรมมี 2010 "ไวต์ฮอร์ส" ได้รับรางวัลแกรมมีสาขาเพลงคันทรียอดเยี่ยม และสาขาร้องเพลงคันทรีหญิงยอดเยี่ยม เพลงขายได้ดี แต่ไม่สำเร็จเท่าเพลงก่อนหน้า "เลิฟสตอรี" ในสหรัฐ เพลงขึ้นถึงอันดับที่สิบสามในชาร์ตบิลบอร์ดฮอต 100 และอันดับสองในชาร์ตฮอตเพลงคันทรี เพลงได้รับการรับรองระดับแพลตินัมโดยสมาคมผู้ประกอบกิจการเพลงของสหรัฐอเมริกา (RIAA) มิวสิกวิดีโอกำกับโดยเทรย์ แฟนจอย ซึ่งเคยกำกับมิวสิกวิดีโอให้สวิฟต์มากมาย วิดีโอแสดงสวิฟต์ตัดสินใจจบความสัมพันธ์ทางโทรศัพท์ ในวิดีโอ สวิฟต์นึกย้อนถึงเหตุการณ์เกี่ยวกับคนรักหลายเหตุการณ์ ทั้งด้านดีและไม่ดี สวิฟต์ส่งเสริมเพลง "ไวต์ฮอร์ส" ผ่านการแสดงสด และในทัวร์คอนเสิร์ตเฟียร์เลสทัวร์ (2009-10)


title: เรื่องอื้อฉาวลูวินสกี

text: เรื่องอื้อฉาวลูวินสกี เป็นเรื่องอื้อฉาวทางเพศในการเมืองอเมริกันซึ่งเกี่ยวข้องกับประธานาธิบดีบิล คลินตันวัย 49 ปีกับผู้ฝึกงานทำเนียบขาว โมนิกา ลูวินสกี วัย 22 ปี ความสัมพันธ์ทางเพศดังกล่าวเกิดระหว่างปี 2538 ถึง 2539 และมีการเปิดเผยในปี 2541 คลินตันปิดสุนทรพจน์ทางโทรทัศน์ด้วยถ้อยแถลงว่าเขา "ไม่มีความสัมพันธ์ทางเพศ" กับลูวินสกี การสืบสวนเพิ่มเติมนำสู่ข้อกล่าวหาเบิกความเท็จและให้สภาผู้แทนราษฎรสหรัฐฟ้องให้ขับประธานาธิบดีคลินตันออกจากตำแหน่งในปี 2541 ต่อมา เขาได้รับการปล่อยตัวในทุกข้อกล่าวหาฟ้องให้ขับออกจากตำแหน่งเบิกความเท็จและขัดขวางกระบวนการยุติธรรมในการพิจารณาของวุฒิสภาสหรัฐนาน 21 วัน ผู้พิพากษา ซูซาน เว็บเบอร์ ไรต์เอาผิดคลินตันในคดีแพ่งละเมิดอำนาจศาลเนื่องจากให้คำให้การทำให้หลงผิดในคดีพอลลา โจนส์เกี่ยวกับลูวินสกี และถูกสั่งจ่ายค่าปรับ 90,000 ดอลลาร์สหรัฐ ใบอนุญาตให้ประกอบกิจกฎหมายของเขาถูกระงับในรัฐอาร์คันซอเป็นเวลาห้าปี และจากนั้นไม่นาน เขาถูกห้ามมิให้เสนอคดีต่อศาลสูงสุดแห่งสหรัฐ


title: เรื่องอื้อฉาวลูวินสกี

text: ลูวินสกีเป็นผู้สำเร็จการศึกษาจากวิทยาลัยลิวอิสแอนด์คลาร์ก ได้รับว่าจ้างระหว่างการดำรงตำแหน่งสมัยแรกของคลินตันในปี 2538 เป็นผู้ฝึกงาน ณ ทำเนียบขาว และต่อมาเป็นลูกจ้างของสำนักงานกิจการนิติบัญญัติของทำเนียบขาว บางคนเชื่อว่าคลินตันเริ่มความสัมพันธ์ส่วนบุคคลกับเธอระหว่างที่ทำงานอยู่ทำเนียบขาว โดยรายละเอียดนั้นต่อมาเธอเปิดเผยต่อลินดา ทริพ เพื่อนร่วมงานกระทรวงกลาโหมของธอซึ่งบันทึกการสนทนาทางโทรศัพท์ของทั้งสองอย่างลับ ๆ


title: เรื่องอื้อฉาวลูวินสกี

text: ในเดือนมกราคม 2541 ทริพค้นพบว่าลูวินสกีมีคำให้การที่เป็นลายลักษณ์อักษรโดยมีการสาบานในคดีพอลลา โจนส์ โดยปฏิเสธความสัมพันธ์กับคลินตัน เธอส่งมอบเทปแก่เคนเนธ สตาร์ ที่ปรึกษาอิสระซึ่งกำลังสืบสวนคลินตันในประเด็นอื่น รวมทั้งเรื่องอื้อฉาวไวต์วอเตอร์ ซึ่งเป็นข้อถกเถียงแฟ้มเอฟบีไอของทำเนียบขาว และข้อถกเถียงสำนักงานท่องเที่ยวของทำเนียบขาว ระหว่างให้การต่อคณะลูกขุนใหญ่ คลินตันสนองตอบโดยใช้คำอย่างระมัดระวัง และเขาแย้งว่า "มันขึ้นอยู่กับว่าความหมายของคำว่า 'คือ' คืออะไร" โดยหมายถึงความจริงของถ้อยแถลงว่า "ไม่มีความสัมพันธ์ทางเพศ ความสัมพันธ์ทางเพศที่ไม่เหมาะสมหรือความสัมพันธ์ที่ไม่เหมาะสมประเภทอื่น"


title: เรื่องอื้อฉาวลูวินสกี

text: ความสัมพันธ์ไม่เหมาะสมระหว่างบิล คลินตันและโมนิกา ลูวินสกีได้รับการยืนยัน แต่การสมรสระหว่างคลินตันกับฮิลลารี คลินตันยังรอดเรื่องอื้อฉาวนี้


title: ธนูศึก ประสพชัย

text: ธนูศึก ประสพชัย เป็นนักมวยไทยชาวไทย ซึ่งในปี พ.ศ. 2523 เขาได้จับคู่กับพฤหัส โล่ห์เงิน ขึ้นชกกับมะเฟือง วีระพล ในแบบ 2 ต่อ 1 นับเป็นครั้งแรกของวงการมวยไทย ที่ฝั่งสองคนเป็นฝ่ายชนะคะแนน


title: ธนูศึก ประสพชัย

text: ธนูศึก ประสพชัย มีชื่อจริงคือ สงบ ใสพลกรัง โดยในช่วงที่เป็นนักมวยไทยระดับอาชีพ เขาฝึกซ้อมที่ค่ายมวยประสพชัย ในจังหวัดนครราชสีมา


title: ธนูศึก ประสพชัย

text: วันที่ 29 กรกฎาคม พ.ศ. 2523 ธนูศึกได้จับคู่กับพฤหัส โล่ห์เงิน ขึ้นชกกับมะเฟือง วีระพล ในรายการศึกวันทรงชัย ที่สนามมวยเวทีลุมพินี ในแบบ 2 ต่อ 1 (พฤหัส 3 ยกแรก ธนูศึก 2 ยกสุดท้าย รวมเป็น 5 ยก) และจากการแข่งขันครั้งดังกล่าว ฝั่งของธนูศึกเป็นฝ่ายชนะคะแนน


title: ธนูศึก ประสพชัย

text: ส่วนในวันที่ 17 กันยายน ของปีเดียวกัน ธนูศึกเข้าแข่งขันรายการศึกพลังหนุ่ม ในรองคู่เอก ที่สนามมวยราชดำเนิน โดยพบกับจ๊อก เกียรตินิวัฒน์ ซึ่งธนูศึกเป็นฝ่ายแพ้คะแนน ในขณะที่คู่ชกของเขาถึงกับหลั่งเลือดที่หางคิ้วซ้าย


title: ธนูศึก ประสพชัย

text: ครั้นในปี พ.ศ. 2524 ธนูศึกได้โคจรมาพบกับพฤหัส โล่ห์เงิน ที่จังหวัดนครราชสีมา โดยธนูศึกเป็นฝ่ายชนะ


title: ธนูศึก ประสพชัย

text: ส่วนวันที่ 4 กันยายน ของปีเดียวกัน ธนูศึกเข้าแข่งขันรายการศึกวันทรงชัย ที่สนามมวยเวทีลุมพินี โดยธนูศึกเป็นฝ่ายชนะคะแนนลำโขง ศิษย์ไวยวัฒน์ ซึ่งรายการดังกล่าว เก็บค่าผ่านประตูได้ 1,470,000 บาท


title: ธนูศึก ประสพชัย

text: และในปี พ.ศ. 2526 ธนูศึกพบกับคู่ชกอย่างปิยะรัตน์ ส.ณรงค์มิตร (ชื่อเดิมคือ อภิรักษ์ สิงห์โบ๊เบ๊) สนามมวยกองบิน 21 จังหวัดอุบลราชธานี จากการแข่งครั้งนี้ ธนูศึกเป็นฝ่ายแพ้แตกด้วยศอก


title: องค์การบริหารส่วนตำบลวังม่วง (จังหวัดขอนแก่น)

text: "ระวังสับสนชื่อคล้ายกัน องค์การบริหารส่วนตำบลวังม่วง"


text: องค์การบริหารส่วนตำบลวังม่วง เป็นองค์กรปกครองส่วนท้องถิ่นแห่งหนึ่งในอำเภอเปือยน้อย จังหวัดขอนแก่น สภาพพื้นที่โดยทั่วไปเป็นที่ราบลุ่ม ดินเป็นดินร่วนปนทราย มีเนื้อที่ทั้งหมด 61.09 ตร.กม. หรือประมาณ 38,181.25 ไร่ ห่างจากที่ว่าการอำเภอเปือยน้อย 5 กิโลเมตร


text: อาณาเขต


text:
องค์การบริหารส่วนตำบลวังม่วง ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ


text: วังม่วง เดิมเป็นเพียงหมู่บ้านเล็กๆ ในปกครองของตำบลเปือยน้อย ต่อมาเมื่อวันที่ 31 พฤษภาคม พ.ศ. ทางราชการได้แบ่งแยกออกมาจัดตั้งเป็นำบลใหม่ชื่อ ตำบลวังม่วง อยู่ในเขตปกครองของอำเภอบ้านไผ่ จังหวัดขอนแก่น ซึ่งในเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลวังม่วง


text: ต่อมาได้มาประกาศจัดตั้งกิ่งอำเภอเปือยน้อยขึ้นโดยแบ่งท้องที่บางส่วนของอำเภอบ้านไผ่จำนวน 2 ตำบล คือท้องที่ตำบลเปือยน้อยและตำบลวังม่วง จึงมีผลทำให้ตำบลวังม่วง โอนมาขึ้นตรางต่อปกครองของอำเภอเปือยน้อย ตั้งแต่นั้นมา


text: จนกระทั่งเมื่อวันที่ 19 มการาคม พ.ศ. 2539 กระทรวงมหาดไทยได้ประกาศเปลี่ยนแปลงฐานะ สภาตำบลวังม่วง เป็น องค์การบริหารส่วนตำบลวังม่วง อำเภอเปือยน้อย จนถึงปัจจุบันนี้


text: องค์การบริหารส่วนตำบลวังม่วง ครอบคลุมพื้นที่ตำบลวังม่วงทั้งตำบล จำนวน 8 หมู่บ้าน ดังนี้


title: องค์การบริหารส่วนตำบลขามป้อม (อำเภอเปือยน้อย)

text: "ระวังสับสนชื่อซ้ำกัน องค์การบริหารส่วนตำบลขามป้อม"


text: องค์การบริหารส่วนตำบลขามป้อม เป็นองค์กรปกครองส่วนท้องถิ่นแห่งหนึ่งในอำเภอเปือยน้อย จังหวัดขอนแก่น ระยะทางห่างตัวอำเภอเปือยน้อยประมาณ 11 กิโลเมตร โดยใช้เส้นทางสายอำเภอเปือยน้อย – อำเภอบ้านไผ่  (ถนนทางหลวงหมายเลข ขก 2297)


text: อาณาเขต


text:
องค์การบริหารส่วนตำบลขามป้อม ตั้งอยู่ทางทิศตะวันตกเฉียงเหนือของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ


text: ขามป้อม เดิมเป็นเพียงหมู่บ้านเล็กๆ ในปกครองของตำบลขามป้อม ต่อมาเมื่อวันที่ 25 สิงหาคม พ.ศ. 2521 ทางราชการได้แบ่งแยกท้องที่ออกมาจัดตั้งเป็นำบลใหม่ชื่อ ตำบลขามป้อม เขตปกครองของกิ่งอำเภอเปือยน้อย จังหวัดขอนแก่น โดยมีสภาพเป็น สภาตำบลขามป้อม


text: จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลขามป้อม เป็น องค์การบริหารส่วนตำบลขามป้อม อำเภอเปือยน้อย จนถึงปัจจุบันนี้


text: องค์การบริหารส่วนตำบลขามป้อม ครอบคลุมพื้นที่ตำบลขาป้อมทั้งตำบล จำนวน 10 หมู่บ้าน ดังนี้


text:
โรงเรียนระดับประถมศึกษา จำนวน 4 แห่ง
โรงเรียนระดับประถมศึกษาขยายโอกาส จำนวน 1 แห่ง
โรงเรียนระดับมัธยมศึกษา จำนวน 1 แห่ง
ศูนย์พัฒนาเด็กเล็ก จำนวน 2 แห่ง


text: ศูนย์การศึกษานอกโรงเรียนประจำตำบล จำนวน 1 แห่ง


text: โรงพยาบาลรัฐ จำนวน 1 แห่ง


title: วิทยาลัยเทคโนโลยีไทยบริหารธุรกิจขอนแก่น

text: วิทยาลัยเทคโนโลยีไทยบริหารธุรกิจขอนแก่น () เดิมชื่อโรงเรียนพณิชยการขอนแก่น ภายหลังถูกยกฐานะขึ้นเป็น วิทยาลัยเทคโนโลยีพณิชยการขอนแก่น และในปัจจุบันเข้าร่วมเป็นสถาบันในเครือไทย-เทค มหาวิทยาลัยศรีปทุม จึงถูกเปลี่ยนชื่อเป็นวิทยาลัยเทคโนโลยีไทยบริหารธุรกิจขอนแก่น


title: วิทยาลัยเทคโนโลยีไทยบริหารธุรกิจขอนแก่น

text: วิทยาลัยเทคโนโลยีไทยบริหารธุรกิจขอนแก่น ก่อวันที่ 19 มีนาคม พ.ศ. 2511 โดยมีชื่อว่า โรงเรียนพณิชยการขอนแก่น (พ.ณ.ข.) () ตั้งอยู่ถนนศรีจันทร์ ตำบลในเมือง อำเภอเมืองขอนแก่น (ปัจจุบันพื้นที่เป็นส่วงหนึ่งของ มหาวิทยาลัยศรีปทุม ขอนแก่น) ภายหลังถูกยกฐานะขึ้นเป็น วิทยาลัยเทคโนโลยีพณิชยการขอนแก่น และในปัจจุบันเข้าร่วมเป็นวิทยาลัยในเครือไทย-เทค จึงถูกเปลี่ยนชื่อเป็นวิทยาลัยเทคโนโลยีไทยบริหารธุรกิจขอนแก่น และถูกย้ายไปถนนกสิกรทุ่งสร้าง ตำบลในเมือง อำเภอเมืองขอนแก่น ที่โดยมีผู้รับใบอนุญาตคือ ดร.รัชนีพร พุคยาภรณ์ พุกกะมาน อธิการบดีมหาวิทยาลัยศรีปทุม


title: ซีบรัช

text: ซีบรัช () เป็นโปรแกรมเครื่องมือประติมากรรมดิจิทัล ที่รวมถึงการสร้างแบบจำลองสามมิติ / 2.5D, การสร้างพื้นผิว, การวาดภาพดิจิตอล ซึ่งใช้เทคโนโลยี "pixol" ที่เป็นจัดเก็บแสงสีวัสดุและข้อมูลความลึกสำหรับวัตถุทั้งหมดบนหน้าจอ ความแตกต่างหลักระหว่าง ZBrush กับแพ็กเกจการสร้างแบบจำลองอื่น ๆ ก็คือมีคล้ายกับการแกะสลัก


title: ซีบรัช

text: ซีบรัชใช้สำหรับการสร้างแบบจำลองความละเอียดสูง (สามารถเข้าถึง 40 ล้านรูปหลายเหลี่ยม ขึ้นไป) เพื่อใช้ในภาพยนตร์เกมและภาพเคลื่อนไหวโดย บริษัท ต่าง ๆ จาก Industrial Light & Magic, อิเล็กทรอนิก อาตส์ ซีบรัชใช้ระดับความละเอียดแบบไดนามิกเพื่อให้นักประดิษฐ์สามารถเปลี่ยนแปลงรูปแบบของแบบจำลองได้ ซีบรัชเป็นที่รู้จักมากที่สุดสำหรับความสามารถในประติมากรรมรายละเอียดความถี่ปานกลางถึงสูงที่ถูกวาดแบบดั้งเดิมใน Bump mapping


title: อังวะมิบะยา

text: อังวะมิบะยา (, "อิงวะ มิบะยา"; 1534 – 1595) เป็นพระอัครมเหสีแห่งอังวะ ระหว่าง ค.ศ. 1555 ถึง 1584 พระนางเป็นพระราชธิดาพระองค์ใหญ่ของพระเจ้าบุเรงนอง ที่ประสูติแต่พระนางอตุลสิริมหาราชเทวี และเป็นพระเชษฐภคินีของพระเจ้านันทบุเรงแห่งราชวงศ์ตองอูของพม่า เมื่อพระชนมายุได้ 20 พรรษาพระองค์เข้าพิธีอภิเษกสมรสกับตะโดเมงสอพระอนุชาต่างพระมารดาของพระเจ้าบุเรงนอง ในพิธีราชาภิเษกเป็นพระเจ้าอังวะเมื่อวันที่ 19 กุมภาพันธ์ ค.ศ. 1555 ทั้งสองพระองค์มีพระราชธิดาเพียงพระองค์คือนะฉิ่งแหม่ด่อ ซึ่งต่อมาได้เป็นพระชายาของมังกะยอชวาที่ 1 แห่งตองอู พระราชโอรสของพระเจ้านันทบุเรง


title: เดิมพันบัลลังก์เดือด

text: เดิมพันบัลลังก์เดือด (อังกฤษ: The Royal Gambler, Jackpot) เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2016 กล่าวถึงประวัติของ แพค แท-กิน เจ้าชายองค์หนึ่งของราชวงศ์โชซ็อน ออกอากาศในประเทศไทยทางช่อง 3 แฟมิลี่ ตั้งแต่วันที่ 28 พฤศจิกายน พ.ศ. 2560 ทุกวันจันทร์ - ศุกร์ เวลา 19:00 น. - 20:00 น. นำแสดงโดย ชัง กึน-ซ็อก, ยอ จิน-กู, ช็อน กวัง-รย็อล, ชอย มิน-ซู, ยุน จิน-ซอ, ลิม จี-ยอน, ลี ฮยอน-วู


title: เดิมพันบัลลังก์เดือด

text: ลี อินจวา ชายผู้มีความแค้นต่อพระราชาแห่งโชซอน เขาได้วางแผนให้ บ๊กซุน ซึ่งเป็นภรรยาของนักพนัน แพคมันกึม ใช้เสน่ห์ทำให้พระราชาหลงใหล จนในที่สุด พระเจ้าซุกจง ก็ได้แย่งชิงนางมาจากมันกึมด้วยเกมการพนัน ต่อมาบ๊กซุนได้กลายเป็น พระสนมซุกบิน ตามแผนที่อินจวาวางไว้ และได้ให้กำเนิดบุตรชาย ซุกบินกลัวว่าลูกของนางอาจจะถูกฆ่าเพราะเป็นลูกที่เกิดจากสามีเก่า นางจึงส่งลูกไปให้มันกึมเลี้ยงดูนอกวัง แต่มันกึมกลับทำตัวเสเพล ไม่เลี้ยงดูลูก ในที่สุดบุตรชายของพระสนมซุกบินก็ตกอยู่ในมือของอินจวา เขาจะใช้เด็กคนนี้ให้เป็นเครื่องมือในการแก้แค้นต่อไป หลังจากนั้นไม่นาน พระสนมซุกบินก็ได้ให้กำเนิดโอรสอีกคน นามว่า องค์ชายยอนอิง ซึ่งต่อมาได้กลายเป็นพระเจ้ายองโจ


title: เดิมพันบัลลังก์เดือด

text: 20 ปีผ่านไป จากเด็กชายตัวเล็กได้เติบใหญ่ เป็นที่รู้จักของผู้คนในนาม “แพคแทกิล” นักพนันมืออาชีพที่ใช้ชีวิตเสเพล เจ้าชู้ ขี้เมา เพื่อไม่ให้ตกเป็นเป้าโจมตีของเหล่าเสนาบดี และคอยมองหาโอกาสแย่งชิงบัลลังก์ เขาตามหาหลักฐานเพื่อพิสูจน์สายเลือดของตนเอง จนวันหนึ่งแทกิลได้พบกับองค์ชายยอนอิง โดยที่ทั้งคู่ไม่รู้เลยว่าอีกฝ่ายคือสายเลือดเดียวกัน ทั้งสองตกหลุมรักผู้หญิงคนเดียวกัน นามว่า ดัมซอ และยังกลายเป็นเพื่อนกันในเวลาต่อมา แต่อินจวาก็ได้คอยก่อกวนทั้งสอง ทำให้แทกิลและยอนอิงพบอุปสรรคมากมาย ยอนอิงถูกขัดขวางไม่ให้ทำงานสำเร็จ แทกิลก็ต้องตกระกำลำบากยิ่งกว่าตกนรก


title: เดิมพันบัลลังก์เดือด

text: โชคชะตานำพาให้แทกิลได้รับรู้ความจริงเรื่องวัยเด็กของเขา การตายของบิดา รวมถึงเรื่องมารดาที่เป็นพระสนมของพระเจ้าซุกจง ทำให้ตัวเขาต้องกลายมาเป็นสามัญชนจนถึงทุกวันนี้ ความลับที่ถูกปิดตายมาตลอดยี่สิบปีได้ถูกเปิดขึ้นอีกครั้ง ด้วยความแค้นที่สั่งสมมา แทกิลตัดสินเล่นเกมพนันครั้งยิ่งใหญ่ที่สุดในประวัติศาสตร์ เดิมพันชีวิตของตนเองกับบัลลังก์ของพระเจ้ายองโจ น้องชายร่วมสายเลือดของตนเอง ท่ามกลางการยั่วยุของอินจวาที่ต้องการให้แทกิลยึดครองบัลลังก์ และกลายเป็นพระราชาในแบบที่อินจวาต้องการ ยอนอิงต้องการปกปักษ์รักษาบัลลังก์และความมั่นคงของโชซอน ส่วนแทกิลต้องการหยุดยั้งความสูญเสียที่เกิดจากการชิงอำนาจ ศึกสายเลือดดำเนินไปโดยการชักใยของอินจวา การเล่นพนันเดิมพันที่ยิ่งใหญ่ที่สุดในประวัติศาสตร์ เพื่อแก้แค้นและยึดครองบัลลังก์ของพี่น้องร่วมสายเลือดได้เริ่มต้นขึ้น


title: มินเลตยาแห่งอังวะ

text: มินเลตยาแห่งอังวะ (, ; – 1586) เจ้าเมืองอังวะระหว่าง ค.ศ. 1584 ถึง 1586 ระหว่างรัชสมัย พระเจ้านันทบุเรง แห่ง ราชวงศ์ตองอู ของ พม่า มินเลตยาเป็นพระราชโอรสองค์เดียวของ พระเจ้าตะเบ็งชะเวตี้


title: มินเลตยาแห่งอังวะ

text: มินเลตยาได้รับการแต่งตั้งให้เป็นเจ้าเมืองอังวะเมื่อ ค.ศ. 1584 โดยพระเจ้านันทบุเรงภายหลังจากที่พระเจ้านันทบุเรงสามารถปราบกบฏในเมืองอังวะภายใต้การนำของ พระเจ้าตะโดเมงสอแห่งอังวะ ลงได้สำเร็จเมื่อเดือนเมษายนปีเดียวกัน


title: มินเลตยาแห่งอังวะ

text: มินเลตยามีธิดาคนเดียวคือ ขิ่นเม ซึ่งต่อมาได้เป็นพระมเหสีใน พระเจ้านยองยาน


title: ออโตเดสก์ มายา

text: ออโตเดสก์ มายา () เป็นซอฟต์แวร์เพื่องานกราฟิกส์สามมิติจากบริษัทออโตเดสก์ ด้านกราฟิกสำหรับงานทางด้าน โมเดล 3 มิติ และ แอนิเมชัน ที่ใช้สำหรับWindows, macOS และLinux ถูกใช้เพื่อสร้างโปรแกรม 3 มิติแบบโต้ตอบ รวมทั้งวิดีโอเกม, ภาพยนตร์การ์ตูนทีวีซีรีส์หรือเอฟเฟ็ก


title: ออโตเดสก์ มายา

text:
มายา เดิมเป็นผลิตภัณฑ์แอนิเมชั่นยุคใหม่ตามโค้ดจากThe Advanced Visualizer โดย Wavefront Technologies ,PowerAnimator โดย Alias Research, Inc. และ Alias Sketch!
ออโตเดสก์ มายา เป็นโปรแกรมที่ใช้เพื่อสร้างเนื้อหา 3D เพื่อใช้ในภาพยนตร์โทรทัศน์ ,การพัฒนาเกม และสถาปัตยกรรม ซอฟต์แวร์ได้รับการออกจำหน่ายครั้งแรกสำหรับระบบปฏิบัติการ IRIX อย่างไรก็ตามการสนับสนุนนี้ถูกยกเลิกในเดือนสิงหาคม ค.ศ. 2006 หลังจากที่ออกเวอร์ชัน 6.5 มายามีทั้งฉบับ "สมบูรณ์" และ "ไม่จำกัด " จนถึงเดือนสิงหาคมปี ค.ศ. 2008 เมื่อกลายเป็นชุดเดียว


title: กิเยร์โม เดล โตโร

text: กิเยร์โม เดล โตโร โกเมซ ( ; เกิด 9 ตุลาคม ค.ศ. 1964) เป็นผู้กำกับภาพยนตร์ นักเขียนบท โปรดิวเซอร์ นักประพันธ์นวนิยาย ชาวเม็กซิโก ในการผลงานสร้างภาพยนตร์ เดล โตโรมีภาพยนตร์ภาษาสเปนแนวจินตนิมิตด้านมืด (dark fantasy) อย่างเช่น ภาพยนตร์แนวกอทิกสยองขวัญเรื่อง "The Devil's Backbone" (2001) และ "Pan's Labyrinth" (2006) เขายังมีผลงานภาพยนตร์อเมริกันกระแสหลักแนวโลดโผน อย่างภาพยนตร์โลโผนซูเปอร์ฮีโรแวมไพร์เรื่อง "Blade II" (2002) ภายยนตร์ซูเปอร์ฮีโรเหนือธรรมชาติเรื่อง "Hellboy" (2004), และภาคต่อ "" (2008) และภาพยนตร์สัตว์ประหลาดแนวนวนิยายวิทยาศาสตร์เรื่อง "Pacific Rim" (2013) ผลงานภาพยนตร์เรื่อง "The Shape of Water" (2017) ได้รับคำวิจารณ์ที่ดี และได้รับรางวัลสิงโตทองคำจากเทศกาลภาพยนตร์เวนิซ รวมถึงรางวัลออสการ์ สาขาภาพยนตร์ยอดเยี่ยม


title: กิเยร์โม เดล โตโร

text: นอกจากผลงานกำกับ เดล โตโร ยังเป็นผู้สร้างภาพยนตร์ที่มีผลงานมากมาย อย่าง "The Orphanage" (2007), "Julia's Eyes" (2010), "Biutiful" (2010), "Kung Fu Panda 2" (2011), "Puss in Boots" (2011), และ "Mama" (2013) เดิมทีเขายังได้รับเลือกจากปีเตอร์ แจ็กสัน ให้กำกับภาพยนตร์ชุด "The Hobbit" แต่เขาออกจากโครงการนี้ก่อนเนื่องจากปัญหาด้านการผลิต แต่ยังได้รับเครดิตเป็นผู้เขียนร่วมที่เขามีส่วนในการช่วยเขียนบท


title: ภาษาในสตาร์ วอร์ส

text: เรื่องแต่งชุด"สตาร์ วอร์ส"ของจอร์จ ลูคัส เป็นมหากาพย์เทพนิยายอวกาศกึ่งไซไฟที่มีบทพูดภาษาต่างดาวเป็นส่วนประกอบหนึ่งของเรื่อง "ภาษากลาง"ของตัวละครในเรื่องนี้ ที่เสมือนถูกพากย์ให้เป็นภาษาอังกฤษ คือภาษากลางแห่งกาแลกซี (Galactic Basic language) ตัวละครบางตัวจะพูดภาษาอื่นที่ไม่ใช่ภาษากลางนี้ เช่น ภาษาไชรีวุกของชิวแบคคา ภาษาดรอยด์ของอาร์ทูดีทูและบีบีเอท และภาษาฮัทท์ของแจบบาเดอะฮัทท์ เป็นต้น